pythainlp/thai-wiki-dataset-v4 huggingface dataset:
โจน ไฮติงคา

โจน ไคส์เบิร์ต อาลัน ไฮติงคา  เกิดเมื่อวันทื่ 15 พฤศจิกายน ค.ศ. 1983 เป็นอดีตนักฟุตบอลชาวดัตช์ในตำแหน่งกองหลัง และขึ้นไปเล่นในตำแหน่งกองกลางแนวรับเป็นบางครั้ง ปัจจุบันเป็นผู้ช่วยผู้จัดการทีมลิเวอร์พูล ในพรีเมียร์ลีก
ดาโน เซียกา

ดาโน เซียกา เกิดเมื่อวันที่ 11 พฤศจิกายน ค.ศ. 1987 เป็นอดีตนักฟุตบอลสัญชาติ ไอวอรีโคสต์ เล่นในตำแหน่ง กองกลาง เซียกาเคยลงเล่นให้กับสโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก ตั้งแต่ปี ค.ศ. 2008 และยังเคยเป็นกัปตันทีมของสโมสรเมืองทอง ปัจจุบันรับงานเป็นผู้ช่วยโค้ชที่เมืองทอง
ฮือโค เดอ ฟรีส

ฮือโค มารี เดอ ฟรีส (16 กุมภาพันธ์ ค.ศ. 1848 – 21 พฤษภาคม ค.ศ. 1935) เป็นนักพฤกษศาสตร์ชาวดัตช์และถือเป็นนักพันธุศาสตร์คนแรก ๆ ของโลก เป็นที่รู้จักจากการเสนอแนวคิดว่าด้วยยีน การค้นพบกฎการถ่ายทอดลักษณะทางพันธุกรรมซ้ำอีกครั้งในช่วงคริสต์ทศวรรษ 1890 โดยไม่รู้จักผลงานของเกรกอร์ เม็นเดิล มาก่อน การเสนอใช้คำว่าการกลายพันธุ์ (mutation) และการพัฒนาทฤษฎีการกลายพันธุ์ในฐานะที่เป็นส่วนหนึ่งของวิวัฒนาการ
วิชัย สุริยุทธ

ร้อยตำรวจตรี วิชัย สุริยุทธ หรือที่รู้จักกันในนาม ดาบวิชัย (3 สิงหาคม พ.ศ. 2489 – 25 พฤศจิกายน พ.ศ. 2566) เป็นอดีตข้าราชการตำรวจชาวไทย เขาที่รู้จักกันในสังคมไทยจากการที่เขาเป็นผู้ปลูกต้นไม้มากกว่าสองล้านต้นในอำเภอปรางค์กู่ จังหวัดศรีสะเกษ จนสามารถทำให้อำเภอปรางค์กู่ อำเภอที่เคยจัดว่าแห้งแล้งที่สุดแห่งหนึ่ง ปัจจุบันเป็นพื้นที่ที่อุดมสมบูรณ์
ประวัติ.
วิชัย สุริยุทธ เกิดเมื่อวันที่ 3 สิงหาคม พ.ศ. 2489 ที่อำเภออุทุมพรพิสัย จังหวัดศรีสะเกษ เป็นบุตรคนที่สาม ในจำนวนทั้งหมดหกคน บิดามารดามีอาชีพชาวนา ฐานะทางบ้านจึงยากจน ขณะเรียนชั้นมัธยมศึกษาปีที่ 2 มารดาก็เสียชีวิต บิดาเขาจึงต้องทำนาคนเดียว และเขาจึงต้องรับจ้างทำงานสารพัด ไม่ว่าจะเป็นกรรมกรก่อสร้าง, จับกัง กระทั่งได้ศึกษาต่อที่โรงเรียนศรีสะเกษวิทยาลัย 
รับราชการตำรวจ.
หลังจบโรงเรียนพลตำรวจ 3 จังหวัดนครราชสีมา ในปี พ.ศ. 2511 ก็ได้รับการบรรจุเป็นข้าราชการตำรวจ ประจำสถานีตำรวจภูธรอำเภอเมืองศรีสะเกษ ต่อมาในปี พ.ศ. 2513 ย้ายมาประจำสถานีตำรวจภูธรอำเภอปรางค์กู่ 
กระทั่งในปี พ.ศ. 2548 ดาบตำรวจวิชัย สุริยุทธ ได้รับพระราชทานยศเป็นกรณีพิเศษ เป็น "ร้อยตำรวจตรี" จากการอุทิศตนต่อประเทศชาติ จนเกษียณอายุราชการ ในปี พ.ศ. 2549 ขณะดำรงตำแหน่งผู้บังคับหมู่งานป้องกันปราบปราม สถานีตำรวจภูธรอำเภอปรางค์กู่
ปลูกต้นไม้.
พ.ศ. 2530 จากข้อมูลของกระทรวงมหาดไทย อำเภอปรางค์กู่เป็นอำเภอที่ยากจนที่สุดในจังหวัดศรีสะเกษ และจังหวัดศรีสะเกษเป็นจังหวัดที่ยากจนที่สุดในประเทศไทย มีการปล้นชิงลักขโมยเป็นคดีความมากมาย ดาบวิชัยในฐานะผู้เติบโตมาในพื้นที่และเจ้าพนักงานสอบสวนรับรู้ถึงปัญหามาตลอด จึงเกิดความคิดที่จะพัฒนาความเป็นอยู่ของชาวบ้านในพื้นที่ให้ดีขึ้น จากความคิดของเขา ทำให้เขาตัดสินใจปลูกต้นไม้ เนื่องจากเห็นว่าจะผลที่จะตามมาจะเป็นผลที่ยั่งยืน เป็นประโยชน์ไปถึงคนรุ่นลูกรุ่นหลาน
พ.ศ. 2531 เป็นต้นมา ทุกเช้าและหลังเลิกงานของวัน ดาบวิชัยจะขับจักรยานยนต์ ตระเวนปลูกต้นไม้ไปตามพื้นที่ต่าง ๆ ในอำเภอปรางค์กู่ โดยในระยะแรก ในสายตาชาวบ้าน เขาถูกมองว่าเป็นคนบ้า แม้ว่าจะถูกสังคมมองไปในทางเช่นนั้น เขาก็ยังคงปลูกต้นไม้อยู่เรื่อยไป 
พ.ศ. 2541 เป็นต้นมาสังคมเริ่มเห็นผลจากการปลูกต้นไม้ของเขา เกิดโครงการปลูกต้นไม้ในที่สาธารณะเพื่อส่วนรวมเกิดขึ้น ได้แก่ "รณรงค์ปลูกต้นยางนา" เพื่อเอาไว้สร้างบ้านเรือน "รณรงค์ปลูกต้นตาล" ซึ่งเป็นพืชสารพัดประโยชน์ "รณรงค์ปลูกต้นคูน" ต้นไม้ประจำภาคอีสานและประจำชาติไทย และ "รณรงค์ให้เปลี่ยนการทำนาปีเป็นไร่นาสวนผสม" จนอำเภอปรางค์กู่กลายเป็นอำเภอที่อุดมสมบูรณ์ อีกทั้งต้นไม้ที่เขาปลูกนั้นสามารถสร้างอาชีพให้กับชาวบ้านในอำเภอได้ 
พ.ศ. 2543 ประชาคมอำเภอปรางค์กู่ทั้ง 10 ตำบล ได้พร้อมใจกันลงมติให้ใช้ 4 โครงการรณรงค์ดังกล่าวเป็นคำขวัญของ อำเภอปรางค์กู่ ที่ว่า “ปรางค์กู่อยู่ในป่ายางกลางดงตาล บานสะพรั่งดอกคูน บริบูรณ์ไร่นาสวนผสม”
วาทะ.
<templatestyles src="แม่แบบ:คำพูด/style.css" />...ผมว่าโลกของวัตถุเป็นสิ่งสมมุติทั้งนั้นแหละครับ ความสุขที่แท้จริง ก็อยู่กับธรรมชาติ และรู้จักเคารพธรรมชาติ ต้นไม้นี่ผมจะต้องปลูก ปลูกไปเรื่อย ๆ ปลูกจนกว่าจะตาย...
เสียชีวิต.
ร้อยตำรวจตรี วิชัย สุริยุทธ ได้เสียชีวิตเมื่อวันเสาร์ที่ 25 พฤศจิกายน พ.ศ. 2566 ด้วยอาการสงบ สิริอายุ 77 ปี โดยโรคหลายโรครุมเร้าในการนี้ นายอนุพงศ์ สุขสมนิตย์ ผู้ว่าราชการจังหวัดศรีสะเกษ อัญเชิญน้ำหลวงอาบศพ และสมเด็จพระวชิรเกล้าเจ้าอยู่หัวโปรดเกล้าโปรดกระหม่อมพระราชทานหีบลายก้านแย่งและให้จัดพิธีพระราชทานเพลิงศพใน วันที่ 5 ธันวาคม ณ เมรุวัดศรีปรางค์กู่ ตำบลพิมายเหนือ อำเภอปรางค์กู่ จังหวัดศรีสะเกษ
การซ่อมแซมดีเอ็นเอ

การซ่อมแซมดีเอ็นเอ  คือชุดของกระบวนการที่เซลล์ตรวจพบและแก้ไขความเสียหายที่เกิดขึ้นกับดีเอ็นเอที่ประกอบกันเป็นจีโนมของเซลล์นั้น ในเซลล์มนุษย์กระบวนการเผาผลาญตามปกติและปัจจัยจากสิ่งแวดล้อม เช่น รังสียูวีหรือรังสีอื่นทำให้ดีเอ็นเอเสียหายและก่อให้เกิดรอยโรคระดับโมเลกุลได้สูงสุดถึงหนึ่งล้านตำแหน่งต่อเซลล์ต่อวัน รอยโรคเหล่านี้หลายอันทำให้เกิดความเสียหายระดับโครงสร้างของโมเลกุลดีเอ็นเอ และอาจส่งผลเปลี่ยนแปลงหรือระงับความสามารถของเซลล์ที่จะถอดรหัสยีนที่สร้างจากดีเอ็นเอส่วนนั้นๆ รอยโรคบางแบบอาจทำให้เกิดการกลายพันธุ์ในจีโนมของเซลล์ซึ่งมีโอกาสเป็นอันตรายได้ ทำให้ส่งผลต่อการอยู่รอดของเซลล์ที่ได้จากการแบ่งตัวของเซลล์นั้นๆ เช่นนั้นแล้วกระบวนการซ่อมแซมดีเอ็นเอจึงเป็นกระบวนการที่มีการทำงานตลอดเวลาเพื่อตอบสนองต่อความเสียหายที่เกิดขึ้นกับโครงสร้างดีเอ็นเอ หากกระบวนการซ่อมแซมล้มเหลว และเซลล์ที่มีดีเอ็นเอที่เสียหายนั้นไม่สามารถเข้าสู่กระบวนการอะพอพโทซิสหรือกระบวนการทำลายเซลล์ตามปกติได้สำเร็จ จะเกิดเป็นความเสียหายต่อดีเอ็นเอที่ไม่สามารถซ่อมแซมได้ อาจเกิดเป็นจุดแตกหักของโครงสร้างเกลียวคู่ หรือเกิดการจับใหม่ข้ามจุด (crosslink) ของดีเอ็นเอ
เยื่อบุช่องท้องอักเสบ

เยื่อบุช่องท้องอักเสบ  เป็นภาวะซึ่งมีการอักเสบของเยื่อบุช่องท้อง ซึ่งเป็นเยื่อบางปกคลุมผนังช่องท้องด้านในและคลุมอวัยวะในช่องท้องเกือบทั้งหมดเอาไว้ อาจเกิดขึ้นเฉพาะที่หรือทั่วช่องท้องก็ได้ อาจมีสาเหตุมาจากการติดเชื้อ (มักเกิดจากการฉีกหรือทะลุของอวัยวะกลวงในช่องท้อง เช่นที่พบในการบาดเจ็บของช่องท้อง หรือไส้ติ่งอักเสบ เป็นต้น) หรือเกิดจากสาเหตุอื่นที่ไม่ใช่การติดเชื้อก็ได้
อาการและอาการแสดง.
อาการปวดท้องและกดเจ็บที่ท้อง.
อาการแสดงหลัก ๆ ของเยื่อบุช่องท้องอักเสบคืออาการปวดท้อง (abdominal pain), กดเจ็บที่ท้อง (abdominal tenderness), และหน้าท้องเกร็ง (abdomina guarding) ซึ่งจะเป็นมากขึ้นเมื่อมีการเคลื่อนไหวของเยื่อบุช่องท้อง เช่น เมื่อไอ งอสะโพก หรือมีอาการกดปล่อยแล้วเจ็บที่ท้อง อาการเหล่านี้เรียกรวม ๆ ว่าอาการระคายเคืองเยื่อบุช่องท้อง (peritonism) หากมีอาการเช่นนี้อยู่จำเพาะเป็นบางส่วนของท้องส่วนใหญ่แสดงว่าสาเหตุที่ทำให้เกิดเยื่อบุช่องท้องอักเสบมาจากบริเวณนั้น เช่น ไส้ติ่งอักเสบ กระเปาะลำไส้อักเสบ หรืออาจเป็นทั่วท้องก็ได้
อัมพาตเป็นระยะจากโพแทสเซียมในเลือดต่ำเกิน

อัมพาตเป็นระยะจากโพแทสเซียมในเลือดต่ำเกิน  เป็นโรคไอออนแชนเนลผิดปกติอย่างหนึ่งซึ่งพบน้อย ผู้ป่วยจะมีอาการกล้ามเนื้ออ่อนแรงร่วมกับมีระดับโพแทสเซียมในเลือดต่ำกว่าปกติ ผู้ป่วยมักมีอาการกำเริบขึ้นครั้งแรกในช่วงวัยผู้ใหญ่ตอนต้น กระตุ้นได้โดยการออกกำลังกายหนักแล้วมาพัก กินอาหารที่มีคาร์โบไฮเดรตสูง กินอาหารที่มีโซเดียมมาก อุณหภูมิเปลี่ยนแปลงอย่างรวดเร็ว หรือความตื่นเต้น เสียงรบกวน แสงวูบวาบ ก็สามารถกระตุ้นให้เป็นได้ อาการอ่อนแรงมักเป็นไม่มากและจำเพาะอยู่กับกล้ามเนื้อเพียงบางกลุ่ม หรืออาจเป็นมากจนมีอาการอ่อนแรงทั้งร่างกาย อาการอาจกำเริบอยู่เป็นชั่วโมงหรือจนถึงหลายวันได้ เมื่อฟื้นตัวมักฟื้นตัวอย่างรวดเร็วจากการที่โพแทสเซียมย้ายออกมาจากกล้ามเนื้อที่เคยบวมอยู่ก่อน ผู้ป่วยบางคนอาจมี abortive attack หรืออาจมีกล้ามเนื้ออ่อนแรงเรื้อรังได้ในภายหลัง
รายชื่อโบราณสถานในจังหวัดสงขลา

ต่อไปนี้เป็นรายชื่อโบราณสถานในจังหวัดสงขลา (ยกเว้นอำเภอเมืองสงขลาและอำเภอสิงหนคร) รวบรวมโดยกรมศิลปากร
<templatestyles src="Reflist/styles.css" />
สโมสรฟุตบอลอาโปเอล

สโมสรฟุตบอลอาโปเอล  เป็นสโมสรฟุตบอลในเมือง นิโคเซีย ประเทศไซปรัส เป็นหนึ่งในสโมสรที่ร่วมก่อตั้งสมาพันธ์ฟุตบอลของประเทศไซปรัส สโมสรแห่งนี้ก่อตั้งเมื่อปี ค.ศ. 1926 อาโปเอล นิโคเซีย เป็นสโมสรฟุตบอลที่ได้รับความนิยมมากที่สุด ใน ประเทศไซปรัส เพราะประสบความสำเร็จในการคว้าแชมปฺในระดับประเทศและในระดับทวีป โดยผลงานพวกเขาชนะเลิศ ไซพริรอต แชมป์เปียนส์ชิพ ถ้วยที่ยิ่งใหญ่ที่สุดในลีก ไซปรีออตเฟิสต์ดิวิชัน ถึง 21 ครั้ง โดยผลงานในลีกนั้นค่อนข้างจบอันดับ 1 ใน 4 ทุกครั้ง ในช่วงปัจจุบันอยู่ภายใต้การคุมทีมของ อิวาน โชวาโนวิค
ล่าสุดผลงานในระดับ ทวีปยุโรป ก็เริ่มจะดีขึ้นตามเวลา อาโปเอล นิโคเซีย สามารถเข้าไปเล่นในรอบน็อกเอาของถ้วย ยูฟ่าแชมเปียนส์ลีก 2011-12 ได้ โดยในรอบแบ่งกลุ่มนั้นชนะเลิศ เป็นที่ 1 ในกลุ่ม G แล้วได้เข้าไปเล่นในรอบ 16 ทีมสุดท้ายก็ชนะ โอลิมปิกลียง สโมสรฟุตบอลชื่อดังจาก ประเทศฝรั่งเศส ได้ ด้วยการเสมอ 1-1 แต่ชนะด้วยการดวลจุดโทษ (หลังต่อเวลาพิเศษ)ไปแล้ว 4-3 แต่ในรอบ 8 ทีมสุดท้ายพวกเขาต้องพ่ายแพ้ให้กับ สโมสรฟุตบอลเรอัลมาดริด สโมสรฟุตบอลชื่อดังจาก ประเทศสเปน ไปด้วยประตู 8-2
เควตตา

เควตตา ("ko'eṭa", [ˈkweːʈə];) เป็นเมืองหลวงและเมืองที่ใหญ่ที่สุดของแคว้นบาโลชิสถาน ประเทศปากีสถาน เป็นที่รู้จักในฐานะสวนผลไม้แห่งรัฐบาโลชิสถานเนื่องจากความหลากหลายของพืชพันธุ์และสัตว์ป่า เมืองตั้งอยู่สูงจากระดับน้ำทะเลปานกลาง 1,680 เมตร ตัวเมืองตั้งอยู่บนที่ราบโอบล้อมไปด้วยทิวเขาสูง ควบคุมเส้นทางผ่านช่องเขาโบลันและช่องเขาโคจักเข้าสู่ทางตอนใต้ของประเทศอัฟกานิสถาน
ชาวอังกฤษเข้ายึดครองในปี ค.ศ. 1876 และพัฒนาเป็นเมืองป้อมปราการที่มั่นคง ในปี ค.ศ. 1935 เกิดแผ่นดินไหวทำให้เมืองถูกทำลาย แต่ได้สร้างขึ้นใหม่
ศัพทมูลวิทยา.
ชื่อ "เควตตา" เป็นรูปแบบหนึ่งของศํพท์ภาษาปาทานว่า "Kwatkōṭ" หรือ "kōta" หมายถึง "ป้อมปราการ" ในอดีตเควตตามีชื่อว่า ชาลโกต
รอสกิลด์

รอสกิลด์  เป็นเมืองสำคัญในเทศบาลรอสกิลด์ ตั้งอยู่บนเกาะเชลลันด์ ประเทศเดนมาร์ก ตั้งอยู่ตรงปากทางเข้ารอสกิลด์ฟยอร์ด เป็นเมืองโบราณตั้งแต่ในยุคไวกิง เคยเป็นเมืองหลวงของประเทศตั้งแต่คริสต์ศตวรรษที่ 10 ถึง ค.ศ. 1443 เป็นสถานที่ลงนามในสัญญาสงบศึกรอสกิลด์ระหว่างเดนมาร์กกับสวีเดนใน ค.ศ. 1658
เกาะเชลลันด์

เกาะเชลลันด์ หรือ ซีแลนด์  เป็นเกาะที่ใหญ่ที่สุดของประเทศเดนมาร์ก (7,031 กม²) ใหญ่เป็นอันดับ 96 ของโลก และเป็นเกาะที่มีประชากรมากเป็นอันดับ 35 ของโลก เมืองหลวงของประเทศ กรุงโคเปนเฮเกน ตั้งอยู่บนเกาะนี้ส่วนหนึ่ง เมืองสำคัญอื่นที่ตั้งอยู่บนเกาะนี้ได้แก่เมือง รอสกิลด์ และเฮลซิงเงอร์
สุ ไทรงาม

สุ ไทรงาม เป็นนักร้องแนวเพลงเพื่อชีวิต คนตัวเล็กๆ จากยอดภูพาน จังหวัดสกลนคร ที่หลงใหลและชื่นชอบในเสียงเพลง สุได้เริ่มหัดเล่นกีต้าร์ตามประสาวัยรุ่นทั่วไป หัดขีดเขียนเพลงไปตามเรื่องตามราว จนกลายมาเป็นศิลปินเพลงเพื่อชีวิตที่ทั้งแต่งเอง และร้องเองในทุกวันนี้
สุ ไทรงาม จบการศึกษาระดับมัธยมศึกษาจากโรงเรียนคำเพิ่มวิทยา จังหวัดสกลนคร และจบการศึกษาในระดับชั้นปริญญาตรีจากมหาวิทยาลัยรามคำแหง สุ ไทรงาม มีผลงานเพลงอัลบั้มชิ้นแรก คือ อัลบั้ม สองมือเปล่า ภายใต้สังกัดรถไฟดนตรี ในช่วงปี พ.ศ. 2544 - 2545 หลังจากนั้นก็ออกอัลบั้มเรื่อยๆ จนมาเปิดค่ายเพลงเป็นของตนเองในนามว่า อาร์มี่เรคคอร์ด 
ผลงานอัลบั้มเพลง.
1. อัลบั้ม สองมือเปล่า (17 ธันวาคม 2545) สังกัดรถไฟดนตรี
2. อัลบั้ม ด้วยรัก ด้วยใจ (29 กรกฏาคม 2546) สังกัดรถไฟดนตรี
3. อัลบั้ม ถนนคนโสด (15 กรกฏาคม 2547) สังกัดรถไฟดนตรี
4. อัลบั้ม ควายกลางเมือง (2551) สังกัดอาร์มี่ เรคคอร์ด
5. อัลบั้ม ดาวเมรัย (2552) สังกัดอาร์มี่ เรคคอร์ด
ซิงเกิล.
เพลง ลิ้นทองสองแฉก เผยแพร่ครั้งแรก ในเดือนพฤศจิกายน พ.ศ. 2553 เคยติดชาร์ตอันดับ 1 ของคลื่นลูกทุ่งมหานคร FM 95 Mkz
เพลง หมาเดือนเก้า เผยแพร่ครั้งแรก ในปลายเดือนธันวาคม พ.ศ. 2554 เคยติดชาร์ตอันดับ 1 ของคลื่นลูกทุ่งมหานคร FM 95 Mkz ซึ่งเพลงนี้เป็นเพลงที่มีเนื้อหาในเพลงบางส่วนที่ดูไม่เหมาะสม จนทำให้เพลงต้องถูกแบนจากหลายสถานีวิทยุ
เพลง "จี-สตริง" เผยแพร่ครั้งแรก ในเดือนกุมภาพันธ์ พ.ศ. 2556
เพลง "ไม่ได้หักคาไว้" เผยแพร่ครั้งแรก ในเดือนพฤศจิกายน พ.ศ. 2556
อื่นๆ.
เพลงควายกลางเมือง จากอัลบั้มควายกลางเมือง ได้เข้าชิงรางวัลพระพิฆเนศทองพระราชทาน ครั้งที่ 7 ประเภทเพลงเพื่อชีวิต
ซานสตัด

ซานสตัด  เป็นเทศบาลของเนเธอร์แลนด์ ในจังหวัดนอร์ทฮอลแลนด์ ตั้งอยู่ทางตะวันตกของประเทศ มีเมืองสำคัญคือ ซานดัม เป็นส่วนหนึ่งของเขตปริมณฑลของกรุงอัมสเตอร์ดัม มีประชากร 155,885 คนในปี ค.ศ. 2019
ภูมิศาสตร์.
เทศบาลซานสตัดประกอบไปด้วยเมืองย่อยและหมู่บ้านหลายแห่ง ได้แก่ อัสเซินเดลฟท์ โกกอันเดอซาน กรอมเมอนี เวสต์ซาน โวร์เมอร์เฟร์ ซานดัม และซานไดก์ แม้พื้นที่เมืองจะมีการพัฒนาสูงแต่ถูกล้อมรอบด้วยธรรมชาติแบบชนบทและมีแม่น้ำซานไหลผ่าน จึงกลายเป็นแหล่งพักผ่อนและแหล่งท่องเที่ยวที่สำคัญของชาวเมืองและนักท่องเที่ยวจากอัมสเตอร์ดัมที่อยู่ไม่ไกลนัก
เกาะซาคินทอส

เกาะซาคินทอส  เป็นเกาะของประเทศกรีซ ในหมู่เกาะไอโอเนียน ในทะเลไอโอเนียน นอกฝั่งตะวันตกของประเทศ เป็นเกาะใหญ่เป็นอันดับ 3 ของหมู่เกาะไอโอเนียน มีพื้นที่ 410 ตร.กม. (158 ตร.ไมล์) เกาะมีที่ราบกว้างใหญ่อันอุดมสมบูรณ์ทางตอนกลาง และมีเนินเขาเตั้ง ๆ ทางด้านตะวันตก ผลิตลูกเกดเป็นสินค้าออก มีอุตสาหกรรมการท่องเที่ยว
รักษ์สุดา สินวัฒนา

รักษ์สุดา สินวัฒนา เกิดเมื่อวันที่ 27 พฤศจิกายน พ.ศ. 2512 เป็นนักแสดงชาวไทยและเธอได้ตำแหน่งรองนางสาวไทยอันดับ 2 ประจำปี 2532 และเป็นตัวแทนสาวไทยไปประกวด miss flower queen 1990 ที่ โอซากะ ประเทศญี่ปุ่นได้รองอันดับ 2
จันทนี สิงห์สุวรรณ

จันทนีย์ สิงห์สุวรรณ หรือ อ๋อย เกิดเมื่อวันที่ 8 เมษายน พ.ศ. 2511 เข้าร่วมประกวดนางสาวไทยปี 2529 ได้รางวัลขวัญใจช่างภาพซึ่งนางสาวไทยปีนั้นคือ ทวีพร คลังพลอย และได้เป็นตัวแทนสาวไทยไปประกวดมิสอินเตอร์เนชันแนล ปี 1986 ที่ นางาซากิ ญี่ปุ่น ไม่ผ่านเข้ารอบใดๆและเป็นนักแสดงชาวไทย
เดวิด แฟลร์

เดวิด ริชาร์ด แฟลร์ (David Richard Fliehr) เกิด 6 มีนาคม ค.ศ. 1979 เป็นนักมวยปล้ำอาชีพชาวอเมริกัน เป็นอดีตนักมวยปล้ำของสมาคม เวิลด์เรสต์ลิงเฟดดิเรชั่น (WWF) เวิลด์แชมเปี้ยนชิพเรสต์ลิง (WCW) ภายใต้ชื่อในวงการมวยปล้ำว่า เดวิด แฟลร์ (David Flair) เป็นบุตรชายของอดีตแชมป์โลก 16 สมัย ริก แฟลร์ และเป็นพี่ชายของนักมวยปล้ำอาชีพชาวอเมริกัน รีด แฟลร์ และชาร์ลอตต์ เป็นอดีตแชมป์ยูเอส WCW และอดีตแชมป์โลกแท็กทีม WCW
กีฬาฟันดาบในโอลิมปิกฤดูร้อน 2012 – เซเบอร์บุคคลชาย

กีฬาฟันดาบในโอลิมปิกฤดูร้อน 2012 ประเภทเซเบอร์บุคคลชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 36 คน จาก 20 ประเทศ
กีฬาฟันดาบในโอลิมปิก 2012 แบ่งประเภทดังนี้.
ชาย
หญิง
โรคของไอออนแชนเนล

โรคของไอออนแชนเนล  เป็นโรคซึ่งมีความผิดปกติของการทำงานของไอออนแชนเนลหรือโปรตีนที่ควบคุมการทำงานของไอออนแชนเนล โรคเหล่านี้อาจเป็นมาตั้งแต่กำเนิด (ส่วนใหญ่เกิดจากมีการกลายพันธุ์ของยีนที่สร้างออกมาเป็นไอออนแชนเนลหรือโปรตีนนั้น ๆ) หรือเป็นภายหลัง (ส่วนใหญ่เป็นจากภาวะออโตอิมมูนทำลายไอออนแชนเนล) ก็ได้
External links.
VIDEO Channel Surfing in Pediatrics by Carl E. Stafstrom, M.D., at the UW-Madison Health Sciences Learning Center.
กีฬาฮอกกี้ในโอลิมปิกฤดูร้อน 2012

กีฬาฮอกกี้โอลิมปิกฤดูร้อน2012 มีชิงชัย 2 เหรียญทอง
 อันดับ 1-2 ของแต่ละสาย เข้ารอบรองชนะเลิศ
 อันดับ 3 ของแต่ละสาย แข่งจัดอันดับ 5-6
 อันดับ 4 ของแต่ละสาย แข่งจัดอันดับ 7-8
 อันดับ 5 ของแต่ละสาย แข่งจัดอันดับ 9-10
 อันดับ 6 ของแต่ละสาย แข่งจัดอันดับ 11-12
ชัญษร สาครจันทร์

ชัญษร สาครจันทร์ (เกิดวันที่ 18 มิถุนายน พ.ศ. 2533) ชื่อเล่น ฟ้า เป็นนางงามและนักแสดงชาวไทย ผู้ได้รับตำแหน่งมิสไทยแลนด์ยูนิเวิร์ส 2554 พร้อมรางวัลขวัญใจช่างภาพสื่อมวลชน และเข้าร่วมประกวดนางงามจักรวาล 2011 ที่เซาเปาลู ประเทศบราซิล และได้รับรางวัลชุดประจำชาติยอดเยี่ยมอันดับ 3 จาก “ชุดเหมราชนารี” แต่ไม่สามารถผ่านเข้ารอบ 16 คนสุดท้ายได้สำเร็จ
ประวัติ.
ชัญษร สาครจันทร์ หรือ "ฟ้า" เกิดวันที่ 18 มิถุนายน พ.ศ. 2533 เป็นมิสไทยแลนด์ยูนิเวิร์ส คนที่ 12 ของประเทศไทยท่ามกลางความดีใจของบิดา สืบสมุทร สาครจันทร์ กัปตันสายการบินบางกอกแอร์เวย์ส และมารดา รตี ตั้งธรรมสถิตย์ ประกอบธุรกิจส่วนตัวประเภทจัดซื้อและซ่อมแซมอะไหล่เครื่องบินกองทัพเรือ รวมทั้งพี่ชาย มีสิทธิ์ สาครจันทร์
กิ่งจังหวัดโอชิมะ (โตเกียว)

กิ่งจังหวัดโอชิมะ  เป็น 1 ใน 4 กิ่งจังหวัดของมหานครโตเกียว โดยขึ้นกับองค์การบริหารส่วนมหานครโตเกียว ส่วนงานกิจการทั่วไป ("จิมะ" หรือ "ชิมะ" แปลว่าเกาะ)
ประวัติศาสตร์.
ประวัติความเป็นมาของกิ่งจังหวัดโอชิมะ เรียงตามปี ค.ศ.
ภูมิศาสตร์.
กิ่งจังหวัดโอชิมะมีอาณาเขตครอบคลุมเมืองและหมู่บ้านต่อไปนี้
เอดินซอน กาบานิ

เอดินซอน โรเบร์โต กาบานิ โกเมซ (เกิด 14 กุมภาพันธ์ ค.ศ. 1987) เป็นนักฟุตบอลชาวอุรุกวัย ปัจจุบันลงเล่นในตำแหน่งกองหน้าตัวเป้าให้กับโบกายูนิออร์ส สโมสรในอาร์เจนตินา และทีมชาติอุรุกวัย เขามีฉายาว่า "เอล มาตาดอร์" ("นักสู้วัวกระทิง") เขาได้รับการยอมรับอย่างกว้างขวางว่าเป็นหนึ่งในกองหน้าตัวเป้าที่ดีที่สุดในยุคของเขา เป็นที่รู้จักจากการเคลื่อนไหวอย่างชาญฉลาดเมื่อไม่ได้ครองบอล การทำประตู และความสามารถในการโหม่ง
ประวัติ.
กาบานิเกิดเมื่อวันที่ 14 กุมภาพันธ์ ค.ศ. 1987 โดยเขามีเชื้อสายอิตาลี คุณพ่อและคุณแม่ของเขาทั้งคู่ต่างก็มีเชื้อสายอิตาลี กาบานิสามารถสื่อสารได้สามภาษา ได้แก่ ภาษาอิตาลี ภาษาอังกฤษ และภาษาสเปน เขาชอบรับประทานพิซซาตั้งแต่เด็ก กาบานิเริ่มเล่นฟุตบอลตั้งแต่ในวัย 12 ปี โดยติดทีมชาติของฟุตบอลทีมชาติอุรุกวัยในรุ่นอายุ 20 ปี ตั้งแต่ปี ค.ศ. 2006 และติดทีมชาติชุดใหญ่คร้งแรกในปี ค.ศ. 2008
สโมสร.
ปาแลร์โม.
หลังจากประสบความสำเร็จในการแข่งขันระดับชิงแชมป์เยาวชนอเมริกาใต้ในปี 2007 มีรายงานว่ามีสโมสรใหญ่หลายทีมสนใจที่จะเซ็นสัญญากับกาบานิรวมทั้งยูเวนตุสและเอซี มิลาน โดยต่อมา เมื่อวันที่ 29 มกราคม 2007 เมาริซิโอ ซัมปารินี ประธานสโมสรปาแลร์โมได้ประกาศการเซ็นสัญญากับกองหน้าชาวอุรุกวัยผ่านสื่อเป็นครั้งแรกและดำเนินการอย่างเป็นทางการเมื่อวันที่ 31 มกราคม ด้วยราคา 4.475 ล้านยูโร กาบานิเปิดตัวเมื่อวันที่ 11 มีนาคม 2007 ในเกมลีกนัดที่ปาแลร์โมเปิดบ้านพบกับฟิออเรนตินา โดยลงมาในฐานะตัวสำรองในนาทีที่ 55 ซึ่งทีมของเขาเป็นฝ่ายตามหลังอยู่ 0-1 ซึ่งกาบานิใช้เวลาเพียง 15 นาทีในการทำประตูตีเสมอให้กับทีม โดยแฟนๆต่างยกย่องว่าประตูดังกล่าวคล้ายคลึงกับการทำประตูของ มาร์โก ฟัน บัสเติน ตำนานศูนย์หน้าทีมชาติฮอลแลนด์ที่ทำได้ในรอบชิงชนะเลิศการแข่งขันฟุตบอลชิงแชมป์แห่งชาติยุโรปปี 1988 อย่างไรก็ตามในฤดูกาลถัดมากาบานิประสบปัญหาในการแย่งตำแหน่งตัวจริงกับ ฟาบริซิโอ มิคโคลี และ อเมารี สองกองหน้าที่ย้ายเข้ามาร่วมทีม
ต่อมา อเมารี ได้ย้ายไปร่วมทีมยูเวนตุสในเดือนมิถุนายนปี 2008 ทำให้กาบานิได้กลับมาเป็นตัวหลักของทีมอีกครั้งโดยประสานงานร่วมกับมิคโคลีได้อย่างลงตัว และ เขาทำประตูได้ทั้งสิ้น 14 ประตู ในฤดูกาล 2008–09 กาบานิได้รับฉายาว่า "El Matador" เนื่องจากความเยือกเย็นในการทำประตู เขายังคงรักษาตำแหน่งตัวจริงของเขาได้ในฤดูกาล 2009–10 ภายใต้การทำทีมของผู้จัดการทีมคนใหม่ วอลเตอร์ เซงกา โดยปาแลร์โมทำผลงานได้อย่างยอดเยี่ยมด้วยการมีลุ้นการทำอันดับไปเล่นฟุตบอลยุโรปได้ในช่วงท้ายฤดูกาล ในเดือนมีนาคม 2010 กาบานิขยายสัญญากับทีมออกไปจนถึงเดือนมิถุนายน 2014 
ทีมชาติ.
กาบานิเล่นในตำแหน่งกองหน้า ได้รับใช้ทีมชาติชุดใหญ่จำนวน 118 นัด ทำไปได้ 51 ประตู โดยเป็นหนึ่งในสามกองหน้าตัวหลักของทีมชาติอุรุกวัยตลอดระยะเวลาหลายปีร่วมกับลุยส์ ซัวเรซ และดิเอโก ฟอร์ลัน
สโมสรฟุตบอลเซนิตเซนต์ปีเตอส์เบิร์ก

สโมสรฟุตบอลเซนิตเซนต์ปีเตอส์เบิร์ก หรือที่รู้จักกันดีในชื่อ เซนิตเซนต์ปีเตอส์เบิร์ก เป็นสโมสรฟุตบอลใน ประเทศรัสเซีย ก่อตั้งในปี ค.ศ. 1925 ในเมือง เซนต์ปีเตอส์เบิร์ก โดยเล่นในลีก รัสเซียน พรีเมียร์ลีก ซึ่งสโมสรฟุตบอลแห่งนี้เป็นสโมสรฟุตบอลที่มีชื่อเสียงมากในรัสเซียและมีแฟนบอลเยอะที่สุดในประเทศ ซึ่งสโมสรแห่งนี้ประสบความสำเร็จหลายอย่างไม่ว่าจะเป็นบอลถ้วย,บอลลีก และ บอลถ้วยในยุโรป ปัจจุบันอยู่ในการคุมทีมของ เซอร์เก้ เซมัค
โดยสโมสรแห่งนี้ได้ถ้วย รัสเซียฟุตบอลพรีเมียร์ลีก มาแล้ว 6 ครั้ง รัสเซียคัพ 3 ครั้ง รัสเซียพรีเมียร์ลีกคัพ 1 ครั้ง และ รัสเซียซุปเปอร์คัพ 4 ครั้ง และผลงานในระดับยุโรปสโมสรแห่งนี้เคยได้ ยูฟ่าคัพ มาแล้ว 1 สมัย ในปี 2008 และ ยูฟ่าซูเปอร์คัพ 1 สมัยในปี 2008 เหมือนกัน
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
พารานอยด์ (เพลงแบล็กแซ็บบาธ)

พารานอยด์  เป็นเพลงของวงแบล็ก ซับบาธ วงดนตรีเฮฟวีเมทัลจากอังกฤษ อยู่ในอัลบั้มพารานอยด์ (1970) เพลงนี้ได้อันดับ 4 ในชาร์ตของ UK Singles Chart และอันดับที่ 61 ในชาร์ต "Billboard" Hot 100 และเพลงนี้ขึ้นอันดับ 1 ในชาร์ต German Singles Chart
กีฬายิมนาสติกในโอลิมปิกฤดูร้อน 2012

กีฬายิมนาสติกในโอลิมปิกฤดูร้อน 2012 มีการชิงชัย 18 เหรียญทอง
 ทีมรวมอุปกรณ์หญิง
 บุคคลรวมอุปกรณ์หญิง
 บุคคลชาย
 บุคคลหญิง
 ยิมนาสติกสากล, แทรมโพลีน แข่งที่ North Greenwich Arena
 ยิมนาสติกลีลา แข่งที่ Wembley Arena
โปรแกรมการแข่งขัน.
เวลาตามในประเทศสหราชอาณาจักร
รูม่านตาขยาย

รูม่านตาขยาย หรือ ม่านตาขยาย  คือภาวะซึ่งมีการขยายของรูม่านตา ส่วนใหญ่นิยามนี้เมื่อเป็นการขยายของรูม่านตาที่ไม่ใช่ภาวะปกติ (non-physiologic) แต่บางครั้งก็นิยามรวมถึงภาวะซึ่งอาจจะเป็นการตอบสนองปกติของรูม่านตาก็ได้ สาเหตุซึ่งไม่ใช่สาเหตุทางสรีรวิทยา (ปกติ) ของการมีม่านตาขยายอาจมาจากโรค การบาดเจ็บ หรือยาบางอย่าง ปกติแล้วรูม่านตาจะขยายเมื่ออยู่ในที่มืด และหดตัวเมื่ออยู่ในที่สว่าง เพื่อปรับแสงที่เข้าสู่ตาให้เหมาะสมกับการมองเห็น และไม่เป็นอันตรายต่อจอตา
ในภาวะม่านตาขยายนี้ รูม่านตาจะขยาย แต่ม่านตาจะหด
มากี้เบอร์รี่

มากิเบอร์รี (ชื่อวิทยาศาสตร์: "Aristotelia chilensis") เป็นพืชดอกในสกุล "Aristotelia" กลุ่มเดียวกับ บลูเบอร์รี่,แบล็กเบอร์รี currants, acai, ราสเบอร์รี่ และ elderberries เป็นพืชหลายปี มีผลเล็กๆสีม่วงเข้มข้น ผลสามารถรับประทานได้ รสชาติอร่อย อมเปรี้ยวถึงหวาน ขึ้นอยู่กับผลที่สุก พบในป่าของชิลี 
ผลของมากี้มีแอนโทไซยานิน รับประทานได้ นำไปอบแห้ง ทำแยม น้ำผลไม้ หรือเครื่องดื่ม
รายชื่อโบราณสถานในจังหวัดร้อยเอ็ด

ต่อไปนี้เป็นรายชื่อโบราณสถานในจังหวัดร้อยเอ็ด (ยกเว้นอำเภอเกษตรวิสัยและอำเภอปทุมรัตต์) รวบรวมโดยกรมศิลปากร
<templatestyles src="Reflist/styles.css" />
ภาษาเปอร์เซียของชาวยิว

ภาษาเปอร์เซียของชาวยิว (Judæo-Persian)หรือ ภาษายีดี (Jidi; IPA: /ʤiːdiː/) เป็นภาษาเปอร์เซียที่พูดโดยชาวยิวที่อาศัยอยู่ในอิหร่าน และเอกสารภาษาเปอร์เซียของชาวยิวที่เขียนด้วยอักษรฮีบรู ถ้ามองในมุมกว้าง ภาษานี้จะรวมสำเนียงทั้งหมดของภาษาเปอร์เซียที่ใช้โดยชาวยิวในจักรวรรดิเปอร์เซีย ในมุมที่แคบลง ภาษานี้หมายถึงสำเนียงที่พูดในเตหะราน 
คำภาษาเปอร์เซียในภาษาฮีบรูและภาษาอราเมอิก.
หลักฐานแรกที่บ่งถึงการเข้ามาของคำในภาษาเปอร์เซียและเข้าสู่ภาษาในอิสราเอลพบในไบเบิล ภาษาฮีบรูและภาษาอราเมอิกมีคำเฉพาะจากภาษาเปอร์เซียเป็นจำนวนมาก ซึ่งเริ่มต้นขึ้นในจักรวรรดิอาแคมินิด หลังจากสิ้นสุดราชวงศ์นี้ไป 500 ปี เกิดการแพร่กระจายของชาวยิว การใช้ภาษาเปอร์เซียของชาวยิวในตะวันออกเป็นเช่นเดียวกับการใช้ภาษากรีกของชาวยิวในตะวันตก ภาษาเปอร์เซียจึงเป็นภาษาสำคัญของชาวยิวในบาบิโลเนีย ชาวยิวเหล่านี้ไม่มีสิทธิ์ในการพูดภาษาอราเมอิกและจะใช้ภาษาฮียรูหรือภาษาเปอร์เซีย การใช้ภาษาอราเมอิกของชาวยิวจะพบในอิสราเอล ดังนั้น จึงมีคำภาษาเปอร์เซียในทัลมุดของบาบิโลเนีย ส่วนตาร์คุมที่ใช้ภาษาอราเมอิกจะพบศัพท์ภาษาเปอร์เซียน้อยมาก
วรรณคดี.
มีกวีนิพนธ์ทางศาสนาที่ใช้ภาษาเปอร์เซียของชาวยิว ใกล้เคียงกับกวีนิพนธ์ในภาษาเปอร์เซียคลาสสิก
กลุ่มอาการหลงผิดว่าแขนขายังคงอยู่

กลุ่มอาการหลงผิดว่าแขนขายังคงอยู่  คืออาการที่ผู้ป่วยรู้สึกว่าอวัยวะที่ขาดหายไปหรือถูกตัดไปนั้นยังคงติดอยู่กับร่างกาย และเคลื่อนไหวสอดคล้องกับอวัยวะอื่น ๆ ผู้รับการตัดอวัยวะ 60-80% ยังมีความรู้สึกของอวัยวะที่ถูกตัดไปอยู่ ความรู้สึกนี้ส่วนใหญ่เป็นความรู้สึกเจ็บปวด ความรู้สึกหลงผิดว่าอวัยวะยังคงอยู่นี้อาจเกิดกับอวัยวะอื่น ๆ ที่ไม่ใช่แขนขาก็ได้ เช่น เต้านม ฟัน ตา เป็นต้น แขนขาที่ถูกตัดไปนั้นมักถูกรู้สึกว่าสั้นลงกว่าปกติ อยู่ในท่าทางที่ผิดรูปและเจ็บปวด ส่วนใหญ่อาการเจ็บปวดนี้มักเป็นมากขึ้นเมื่อมีความเครียด ความกังวล หรืออากาศเปลี่ยนแปลง อาการเจ็บปวดมักเป็น ๆ หาย ๆ และมีความถี่และความรุนแรงลดลงเมื่อเวลาผ่านไป
ทางหลวงเอเชียสาย 3

ทางหลวงเอเชียหมายเลข 3 (AH3) เป็นทางหลวงสายหนึ่งในโครงการเครือข่ายทางหลวงเอเชีย มีความยาว 7,331 กิโลเมตร (4,555 ไมล์) โดยเริ่มต้นจากเมืองอูลัน-อูเด ประเทศรัสเซีย ผ่านประเทศจีน พม่า ลาว ผ่านพรมแดนลาวที่อำเภอเชียงของ และสิ้นสุดที่ทางหลวงแผ่นดินหมายเลข 1 หรือถนนพหลโยธิน (AH2) ที่แยกแม่กรณ์ อำเภอเมืองเชียงราย จังหวัดเชียงราย
เส้นทางในประเทศต่าง ๆ.
ไทย.
ระยะทางที่ผ่านในประเทศไทย 116.5 กิโลเมตร
กีฬาแฮนด์บอลในโอลิมปิกฤดูร้อน 2012

กีฬาแฮนด์บอลโอลิมปิกฤดูร้อน2012 มีชิงชัย 2 เหรียญทอง
 รอบคัดเลือก - รอบก่อนรองชนะเลิศ : Copper Box
 รองรองชนะเลิศ - รอบชิงชนะเลิศ : Basketball Arena
ไข่สั่น

ไข่สั่น เม็ดสั่น หรือ ไข่รัก  เป็นอุปกรณ์มีลักษณะอย่างไข่สัตว์ปีกหรือกระสุนปืนสำหรับสร้างความสั่นสะเทือนเพื่อเร้ากำหนัดโดยสอดใส่เข้าไปในช่องคลอดหรือทวารหนัก มักเป็นส่วนหนึ่งของของเล่นทางกามวิสัยที่แยกชิ้นส่วนกันใช้งานได้ แต่ละชิ้นมักมีขนาดยาวสองถึงสามนิ้ว และสูงราวสามนิ้วครึ่ง 
โครงสร้าง.
ไข่สั่นประกอบด้วยอุปกรณ์สั่นซึ่งมีรูปดังไข่หรือกระสุนหนึ่งชิ้น โดยอาจมีสายไฟเชื่อมต่อหรือไม่ก็ได้ และมีเครื่องควบคุมระยะไกลหนึ่งชิ้นสำหรับสั่งการสั่นสะเทือนผ่านระบบคลื่นความถี่ทางวิทยุ ไข่สั่นบางรุ่นอาจมีวงจรรวมฝังอยู่เพื่อสร้างรูปแบบการสั่นที่พิเศษจากรูปแบบปกติ เป็นต้นว่า เต้นเป็นจังหวะ (pulsation) หรือเพิ่มระดับความแรง (escalation) ได้ ซึ่งอาจช่วยประเทืองกามารมณ์ของผู้ใช้บางคน ไข่สั่นประเภทที่ไม่มีสายเชื่อมต่อนั้นเหมาะสำหรับใช้ในระยะไกล แต่ไม่เหมาะสำหรับทวารหนัก เพราะหลุดเข้าไปในรูทวารได้
ไข่สั้นนั้นประกอบขึ้นจากวัสดุจำพวกยาง ซิลิโคน โลหะ พลาสติก หรือแก้วอย่างใดอย่างหนึ่งหรือหลายอย่างประสมกัน และอาจหุ้มด้วยวัสดุอ่อนนุ่มยืดหยุ่นได้ เช่น เยลลี หรือซิลิโคน เพื่อประโยชน์ให้เกิดความสุขเมื่อสัมผัส วัสดุเหล่านี้บางทีก็ทำเป็นสีสันต่าง ๆ เพื่อให้ผู้ใช้รื่นเริงบันเทิงใจ
ไข่สั่นมีหลายประเภท แต่ละประเภทกำหนดขึ้นเพื่อใช้ประโยชน์หลายรูปแบบต่างกันไป เป็นต้นว่า ไข่เดี่ยว (single egg) มีไข่หนึ่งใบทำงานด้วยแผงควบคุมและใส่ถ่านที่ตัวไข่นั้นเอง ประเภทนี้มักสั่นอย่างเดียว ไม่มีหน้าที่พิเศษหลากหลายเหมือนประเภทอื่น, ไข่คู่ (double eggs) แยกกันสั่นด้วยอัตราความถี่และความเร็วต่างกันหรือเหมือนกันแล้วแต่กำหนด เพื่อเพิ่มการสั่นสะเทือนขึ้นอีกเท่า และไข่สั่นไร้สายประกอบเครื่องควบคุมระยะไกล (wireless love egg with a remote control) มีไข่จะกี่ใบก็แล้วแต่ ซึ่งล้วนไม่มีสายเชื่อม และทำงานตามที่เครื่องควบคุมระยะไกลสั่ง
ความบันเทิงใจ.
ไข่สั่นเป็นของเล่นอเนกประสงค์ทางกามวิสัย ชายหรือหญิงก็ใช้ได้ทั้งสิ้น และอาจใช้ได้แก่หลาย ๆ ส่วนของร่างกาย เป็นต้นว่า สอดใส่ไข่สั่นเข้าไปในช่องคลอดดังสอดใส่แทมพอน (ผ้าอนามัยแบบสอด) แล้วให้ไข่สั่นทำงานเพื่อสร้างความสั่นสะเทือนเป็นช่วง ๆ ไป หรือใช้แก่ปุ่มกระสัน (clitoris) โดยตั้งไข่สั่นไว้กระหนาบกับปุ่มกระสันเป็นต้น หรือใช้แก่หัวนม ตลอดจนอัณฑะ และองคชาตก็ได้
ไข่สั่นอาจใช้ขณะสำเร็จความใคร่ด้วยตนเอง หรือก่อนหรือขณะร่วมประเวณีกันก็ได้ ไข่สั่นแบบไข่คู่นั้นมักใช้แก่ช่องคลอดและทวารหนัก หรืออาจใช้แก่ทวารหนักของคู่รักทั้งสองเมื่อสมสู่กัน หรือช่องคลอดของหญิงสาวรักร่วมเพศทั้งสองเมื่อร่วมประเวณีกันก็ได้
อนึ่ง ไข่สั่นอาจใช้ร่วมกับของเล่นทางกามวิสัยชิ้นอื่น เป็นต้นว่า พวงองคชาตแบบคล้องสะเอว เพื่อเร้ากำหนัดให้แก่หญิงผู้คล้อง
รายชื่อโบราณสถานในจังหวัดนครราชสีมา (ตอนกลาง-ใต้)

ต่อไปนี้เป็นรายชื่อโบราณสถานในอำเภอทางตอนกลางและตอนใต้ของจังหวัดนครราชสีมา (ได้แก่ อำเภอเมืองนครราชสีมา โนนสูง โนนไทย ด่านขุนทด เทพารักษ์ สีคิ้ว ปากช่อง วังน้ำเขียว ครบุรี เสิงสาง หนองบุญมาก โชคชัย ปักธงชัย และสูงเนิน) รวบรวมโดยกรมศิลปากร
วัดสามพระยา

วัดสามพระยา เป็นพระอารามหลวงชั้นตรี ชนิดสามัญ เดิมเป็นวัดราษฎร์ สถานที่ตั้งอยู่ที่แขวงวัดสามพระยา เขตพระนคร กรุงเทพมหานคร ชาวบ้านในละแวกนั้นบ้างก็เรียกชื่อวัดว่า วัดสัก หรือ วัดบางขุนพรหม สันนิษฐานว่า สร้างมาตั้งแต่สมัยกรุงศรีอยุธยาเป็นราชธานี ได้มีการก่อสร้างและบูรณปฏิสังขรณ์เสนาสนะ มาโดยลำดับ
ครั้นต่อมาในรัชกาลที่ 3 ได้มีพี่น้องร่วมบิดามารดา ประกอบด้วยพระยาราชสุภาวดี(ขุนทอง)พระยาเทพวรชุน (ทองห่อ) และพระยาราชวรานิกุล(ทองคำ) รวม3คนพี่น้อง ตามประวัติ บิดาท่านชื่อ มะทอเปิ้น อพยพมาจากรามัญประเทศ แต่มารดาท่านไม่ปรากฏนาม พี่น้องทั้งสามได้จัดสร้างวัดนี้ขึ้นใหม่ แล้วเสร็จจึงได้ทูลเกล้าฯ ถวายเป็นวัดหลวง พระบาทสมเด็จพระนั่งเกล้าเจ้าอยู่หัวพระราชทานนามวัดว่า “วัดสามพระยา” และต่อมาได้นำไปตั้งเป็นชื่อแขวงในพื้นที่เขตพระนคร
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดสามพระยา เท่าที่พบข้อมูล
เปลือกไข่

เปลือกไข่  คือ ส่วนนอกของฟองไข่ของสัตว์บางประเภท เช่น ไก่ นก งู มีลักษณะแข็งแต่เปราะ หุ้มส่วนที่เป็นของเหลวซึ่งจะเจริญเติบโตเป็นตัวต่อไป
ความหลากหลาย.
แมลง.
แมลงและสัตว์ขาปล้องเหล่าอื่นวางไข่หลายแบบหลายทรง ไข่บางอย่างมีเมือกหรือหนังหุ้ม บางอย่างมีเปลือกอันแข็งบ้างอ่อนบ้างคละกันไป ที่อ่อนนั้นมักเป็นโปรตีนซึ่งอาจอยู่ในรูปเส้นใยหรือของเหลว ที่แข็งนั้นมักสำหรับไข่จำต้องอยู่ในสภาพอากาศอันแห้ง ประกอบด้วยโปรตีนที่ขจัดน้ำหรือแร่แล้ว และมีระบบดังรูขุมขนเพื่อให้อากาศได้ตกเข้าแก่สิ่งมีชีวิตภายใน
สำหรับสัตว์ขาปล้องนั้น โดยแท้แล้วไข่หามีเปลือกไม่ พื้นผิวภายนอกสุดของไข่นั้นเป็นเยื่อของเอ็มบริโอเรียก โครอยด์ (choroid) ทำหน้าที่หุ้มป้องกันสิ่งชั้นใน โดยมีโครงสร้างซับซ้อนและหลายชั้นยิ่งนัก ชั้นนอกสุดของโครอยด์เรียก เอกโซโคเรียน (exochorion) นอกจากนี้ ชั้นนอกสุดของไข่สัตว์ขาปล้องอาจมีสิ่งประดับประดามากมายด้วย
ปลา สัตว์สะเทินน้ำสะเทินบก และสัตว์เลื้อยคลาน.
ตามธรรมดาแล้ว ไข่ซึ่งปลาและสัตว์สะเทินน้ำสะเทินบกวางนั้นมักมีเยื่อนอกเอ็มบริโอหุ้มไว้ แต่จะไม่มีเปลือกพัฒนาขึ้นมาหุ้มเยื่อนั้น ไม่ว่าเปลือกแข็งก็ดี เปลือกอ่อนก็ดี ไข่สัตว์เช่นว่าบางเหล่าซึ่งต้องวางออกโดยอาศัยกำลังทางกายหรือการดูดความชื้นนั้นมีสารอันหนาเป็นแผ่นคล้ายหนังหุ้มอยู่ เพราะไข่อย่างนี้มักเล็กและบอบบางยิ่งนัก
ส่วนไข่สัตว์เลื้อยคลานนั้น หลายประเภทมีเปลือกที่ยืดหยุ่นได้และเป็นแคลเซียม และบางประเภทมีไข่แข็ง ส่วนไข่งูนั้นโดยปรกติมีเปลือกเป็นแผ่นคล้ายหนังเพื่อยึดไข่ฟองหนึ่งกับอีกฟองหนึ่ง ส่วนไข่เต่านั้นแข็งบ้างหนาบ้างคละสุดแต่สายพันธุ์ หลาย ๆ สายพันธุ์วางไข่ซึ่งมีรูปพรรณคล้ายไข่นกเป็นอันมาก
สัตว์เลี้ยงลูกด้วยนม.
สำหรับสัตว์เลี้ยงลูกด้วยนมและออกลูกเป็นไข่นั้น มีไข่เปลือกบางซึ่งคล้ายคลึงไข่สัตว์เลื้อยคลาน เปลือกนั้นเกิดขึ้นโดยทับถมอยู่บนฟองไข่ขณะอยู่ในชั้นต่าง ๆ ภายในมดลูก ในระหว่างกระบวนการนั้น ไข่อาจดูดซึมของเหลวและมีขนาดเจริญขึ้นโดยลำดับ ส่วนชั้นนอกสุดซึ่งแข็งกระด้างที่สุดนั้นจะไม่เกิดจนกว่าไข่จะโตเต็มขนาด
กลุ่มอาการสตีเฟนส์–จอห์นสัน

กลุ่มอาการสตีเวนส์–จอห์นสัน  เป็นโรคที่มีผลมาจากปฏิกิริยาภูมิคุ้มกันของร่างกายตอบสนองต่อยา การติดเชื้อ การเจ็บป่วย ทำให้เกิดการอักเสบของเซลล์ผิวหนังและเยื่อบุผิวทั่วร่างกาย เกิดการตายของเซลล์เยื่อบุผิวทำให้แยกลอกออกจากชั้นหนังแท้ ผู้ป่วยในกลุ่มอาการนี้มีทั้งที่ทราบสาเหตุและไม่ทราบสาเหตุแน่ชัดในปริมาณใกล้เคียงกัน สามารถพบได้ในทุกวัย ส่วนใหญ่เชื่อว่าเป็นปฏิกิริยาไวเกินต่อสิ่งกระตุ้นที่มีการตอบสนองไปยังชั้นผิวเยื่อเมือก
อาการ.
มีผื่น ตุ่ม ที่ผิวหนังและเยื่อบุผิว ก่อนมีผื่นประมาณ 1 - 14 วัน จะมีไข้ ปวดศีรษะ ปวดเมื่อยตามตัว เจ็บคอ เป็นหวัด ไอ ปวดข้อ อาเจียน ถ่ายเหลว จากนั้นจะมีผื่นที่ผิวหนังโดยเริ่มบริเวณใบหน้า คอ คาง ลำตัว และลามไปทั่วร่างกาย
ในขั้นต้นจะมีลักษณะเป็นผื่นแดง และกลายเป็นตุ่มน้ำพุพองแล้วลอกออก หากกดรูดที่ผิวหนังจะเป็นตุ่มน้ำเกิดขึ้น ผื่นมักจะไม่มีอาการคัน จะมีอาการเหล่านี้ประมาณ 2 - 6 สัปดาห์ หากหายจากอาการเหล่านี้แล้วจะเหลือเป็นรอยคล้ำ
ส่วนผื่นบริเวณเยื่อบุอาจเกิดขึ้นได้พร้อมกับผื่นที่ผิวหนัง หรือ เกิดทีหลัง เช่น เยื่อบุตา จมูก ปาก อวัยวะเพศ ทวารหนัก เยื่อบุปากจะขึ้นเป็นตุ่มน้ำและแตกเป็นสะเก็ดสีม่วงแดง อาจมีอาการเจ็บปาก กินอาหารหรือดื่มน้ำได้น้อยหรืออาจไม่ได้โดยสิ้นเชิง
หากเป็นที่เยื่อบุตา จะทำให้เจ็บตา น้ำตาไหล ตาแดง ตาแฉะ อาจลืมตาไม่ได้
อวัยวะเพศและทวารหนัก จะทำให้ขับถ่ายลำบาก ปัสสาวะแสบขัด การผิดปกติทางเพศสัมพันธ์ ท้องผูก
พยาธิวิทยา.
ทั้ง SJS , toxic epidermal necrolysis และ erythema multiforme มีลักษณะเฉพาะคือมีการตายของชั้นผิวหนังเป็นบริเวณกว้างโดยมีการอักเสบร่วมด้วยน้อยมาก
ฟุตบอลชิงแชมป์แห่งชาติอาเซียน 2010

อาเซียนฟุตบอลแชมเปียนชิพ 2010 หรือ เอเอฟเอฟ ซูซูกิ คัพ 2010 ครั้งนี้ถูกจัดขึ้นเป็นครั้งที่ 8 ในวันที่ 1-29 ธันวาคม พ.ศ. 2553 นี้โดยประเทศอินโดนีเซียและประเทศเวียดนามจะเป็นเจ้าภาพร่วมในรอบแบ่งกลุ่มครั้งนี้
รอบคัดเลือก.
รอบคัดเลือก ถูกจัดขึ้นในวันที่ 22-26 ตุลาคม พ.ศ. 2553 ที่ประเทศลาว ประกอบด้วย 4 ประเทศที่มีอันดับ FIFA Ranking ต่ำสุดของรายการนี้ คือ ลาว , กัมพูชา , ฟิลิปปินส์ และติมอร์ตะวันออก โดยไม่มีประเทศบรูไนดารุสซาลาม เพราะยังไม่พ้นโทษแบนสมาคมฟุตบอลภายในประเทศจาก FIFA 
6 ทีมที่ได้สิทธิ์เล่นในรอบสุดท้าย:
2 ทีมที่ผ่านเข้าสู่รอบคัดเลือก:
"รวมผล 2 นัด มาเลเซียชนะ 2-0"
"รวมผล 2 นัด อินโดนีเซียชนะ 2-0"
รอบสุดท้าย.
รอบแพ้คัดออก.
รอบรองชนะเลิศ.
† 
"มาเลเซีย เป็นแชมป์สมัยแรกด้วยประตูรวม 4-2"
อันดับดาวซัลโว.
<templatestyles src="Col-begin/styles.css"/>
<templatestyles src="Col-begin/styles.css"/>
ประธานาธิบดีเกาหลีใต้

ประธานาธิบดีแห่งสาธารณรัฐเกาหลี (เกาหลี: ; ฮันจา: ; อาร์อาร์: "Daehanmin-guk daetongnyeong") หรือ ประธานาธิบดีเกาหลีใต้ ย่อได้ว่า POTROK หรือ POSK (เกาหลี: ) เป็นประมุขแห่งรัฐและหัวหน้ารัฐบาลของสาธารณรัฐเกาหลี เป็นผู้กำกับดูแลฝ่ายบริหารของรัฐบาลและเป็นผู้บัญชาการทหารสูงสุดของกองทัพสาธารณรัฐเกาหลี ประธานาธิบดีมาจากการเลือกตั้งโดยตรง และมีวาระการดำรงตำแหน่งเพียง 5 ปี วาระเดียว
วันที่ 3 มิถุนายน พ.ศ. 2568 อี แช-มย็อง จากพรรคพรรคประชาธิปไตยแห่งเกาหลี ได้รับเลือกตั้งเป็นประธานาธิบดีแห่งเกาหลีใต้ จากการที่อดีตประธานาธิบดียุน ซ็อก-ย็อล ถูกถอดถอน และอี สาบานตนเข้ารับตำแหน่งในวันถัดมา
ความเป็นมา.
ก่อนการก่อตั้งสาธารณรัฐเกาหลีในปี พ.ศ. 2491 รัฐบาลเฉพาะกาลแห่งสาธารณรัฐเกาหลีได้ถูกสถาปนาซึ่งที่เซี่ยงไฮ้ ในเดือนกันยายน พ.ศ. 2462 ซึ่งเป็นผลมาจากเหตุการณ์เคลื่อนไหวครั้งแรกเดือนมีนาคม พ.ศ. 2462 ประกอบกับวัตถุประสงค์ในการต่อต้านญี่ปุ่นซึ่งขณะนั้น เกาหลีถูกญี่ปุ่นยึดครอง ความชอบด้วยกฎหมายของรัฐบาลเฉพาะกาลได้รับการยอมรับและสืบทอดโดยเกาหลีใต้ตามรัฐธรรมนูญฉบับปี ค.ศ. 1948 (พ.ศ. 2491) จนถึงฉบับปัจจุบันในปี ค.ศ. 1987 (พ.ศ. 2530) 
วาระการดำรงตำแหน่งประธานาธิบดีมีระยะเวลา 5 ปี ตั้งแต่ปี พ.ศ. 2531 ก่อนหน้านั้นมีวาระ 4 ปี ตั้งแต่ปี พ.ศ. 2491 ถึง พ.ศ. 2515 และ 7 ปี ตั้งแต่ปี พ.ศ. 2524 ถึง 2530 ในปัจจุบันประธานาธิบดีสามารถดำรงตำแหน่งได้เพียงวาระเดียว 
อำนาจและหน้าที่ของประธานาธิบดี.
ในหมวดที่ 4 ของรัฐธรรมนุญแห่งสาธารณรัฐเกาหลีได้กล่าวถึงอำนาจและหน้าที่ของประธานาธิบดีเกาหลีใต้ คือ
และประธานาธิบดียังมีอำนาจ
หากสภาแห่งชาติประกาศลงคะแนนเสียงไม่เห็นด้วยกับการตัดสินใจของประธานาธิบดี คำสั่งนั้นถือเป็นโมฆะ
ตีโต บีลานอบา

ฟรันเซสก์ "ตีโต" บีลานอบา อี บาโย  เกิดเมื่อวันที่ 17 กันยายน พ.ศ. 2512 เป็นนักฟุตบอลชาวสเปน เล่นในตำแหน่งกองกลาง มีชื่อเสียงเป็นที่รู้จัก ในฐานะผู้จัดการทีมสโมสรฟุตบอลบาร์เซโลนา
หลังจากเลิกเล่นฟุตบอลแล้ว ตีโตเข้าเป็นผู้ช่วยของแป็ป กวาร์ดิออลา ผู้จัดการทีมบาร์เซโลนาในขณะนั้น ซึ่งเป็นส่วนหนึ่งที่ช่วยให้สโมสรเป็นแชมป์ถึง 14 รายการ ในฤดูกาล 2012 สโมสรเลื่อนตำแหน่งให้ตีโต ขึ้นเป็นผู้จัดการทีมแทนกวาร์ดิออลา และเป็นแชมป์ลาลิกา ฤดูกาล 2012–13 ต่อมาเมื่อ 19 กรกฎาคม 2013 ตีโตต้องลาออกจากผู้จัดการทีมบาร์เซโลนา เนื่องจากแพทย์ตรวจพบมะเร็งที่ต่อมน้ำลาย ซึ่งหากเขายังทำงานต่อไปจะเป็นอุปสรรคต่อการรักษา และในที่สุด 25 เมษายน 2014 ตีโตก็ถึงแก่กรรม ขณะมีอายุ 45 ปี ด้วยสาเหตุจากเนื้อร้ายดังกล่าว
ผื่นแพ้ยา

ผื่นแพ้ยาคือ ผลไม่พึงประสงค์ของยา (Adverse drug reaction) เกิดขึ้นหลังจากที่รับประทานยาที่แพ้ โดยอาจเกิดขึ้นทันทีหลังทานยาไม่เกินชั่วโมง หรืออาจใช้ระยะเวลานานเป็นสัปดาห์หรือเป็นเดือนกว่าจะร่างกายจะตอบสนองต่ออาการแพ้แล้วเกิดผื่นขึ้นกับยาแต่ละชนิด การเกิดผื่นแพ้ยาสามารถพบได้ทั้งในเพศหญิงหรือเพศชายและไม่ขึ้นกับอายุ บางรายหลังรับประทานยาที่แพ้ครั้งแรกอาจจะยังไม่ปรากฏผื่นแพ้ขึ้น อาจจะพบผื่นหลังจากได้รับยาซ้ำ แต่บางรายอาจพบผื่นแพ้ได้ทันทีที่รับยาครั้งแรก ทั้งนี้หากรับประทานยาที่แพ้ซ้ำจะทำให้เกิดอาการผื่นแพ้หรืออาการอื่นที่รุนแรงมากขึ้น 
อาการของผื่นแพ้ยา 
ผื่นแพ้ยาอาจเกิดขึ้นบริเวณผิวหนัง บริเวณใดบริเวณหนึ่งหรือลามทั่วร่างกาย หรืออาจเกิดบริเวณเยื่อบุอ่อนของร่างกาย เช่น เยื่อบุตา ช่องปาก อวัยวะเพศ ความรุนแรงของอาการผื่นจะแตกต่างกันไปในผู้ป่วยแต่ละราย และลักษณะผื่นที่พบ จะมีหลายแบบแตกต่างกัน เช่น เป็นผื่นแดงราบ ผื่นจุดแดงเล็กกระจายทั่ว ผื่นนูนร่วมกับผื่นราบ อาจมีอาการคันร่วมด้วยหรือไม่ก็ได้ นอกจากอาการผื่น อาจพบอาการผิดปกติอื่น เช่น ผิวหนังลอก ปากบวม ตาบวม แน่นหน้าอก หายใจไม่อิ่มหรือมีเสียงหวีด ซึ่งเป็นอาการของทางเดินหายใจตีบจะต้องรีบพบแพทย์เพื่อรับการรักษาทันที เพราะหากปล่อยไว้อาจเป็นอันตรายจนถึงขั้นเสียชีวิตได้ 
วิธีปฏิบัติตนเมื่อพบผื่นแพ้ยา
หากรับประทานยาใดก็ตามแล้วเกิดผื่นแดงคันขึ้นผิดปกติ และสงสัยว่าจะแพ้ยาให้หยุดยาแล้วกลับไปพบแพทย์หรือเภสัชกรทันที เพื่อประเมินว่าผื่นที่เกิดขึ้นเป็นผื่นแพ้ยาหรือเป็นผื่นโรคผิวหนัง เพราะโรคบางโรค เช่น การติดเชื้อไวรัสหรือเชื้อแบคทีเรีย การแพ้อาหารหรือผลิตภัณฑ์สขภาพต่าง ๆ ก็อาจแสดงอาการผื่นเช่นเดียวกันกับผื่นแพ้ยาได้ หากผื่นที่เกิดขึ้นไม่ใช่ผื่นแพ้ยาแต่ผู้ป่วยหยุดยาเองแล้วแจ้งแพทย์ว่าแพ้ยา จะทำให้เสียโอกาสในการใช้ยานั้นรวมทั้งยาอื่นในกลุ่มเดียวกัน แต่หากไม่ทราบว่าแพ้ยาแล้วรับประทานยาเดิมซ้ำ อาจทำให้เกิดอาการแพ้รุนแรงกว่าเดิมจนถึงขั้นเสียชีวิตได้
การรักษาผื่นแพ้ยา
โดยทั่วไปหากเป็นผื่นแพ้ยาไม่รุนแรงและมีการหยุดยาทันทีหลังเกิดผื่นแพ้ ผื่นจะสามารถยุบหายเองได้ แต่บางรายอาจมีอาการผื่นแพ้ยารุนแรง อาจมีความจำเป็นต้องได้รับการรักษาเพิ่มเติมรวมถึงติดตามอาการอื่นร่วมด้วย แล้วการแพ้ยาเป็นอาการที่เกิดขึ้นแล้วจะเป็นไปตลอดชีวิตไม่สามารถหายได้ ดังนั้นผู้ป่วยจะต้องระมัดระวังไม่รับประทานยาเดิมซ้ำอีก
บัตรแพ้ยา
ผู้ป่วยที่ได้รับการประเมินอาการแพ้ยาจากแพทย์หรือเภสัชกร และได้รับการยืนยันว่าแพ้ยา จะได้รับบัตรแพ้ยาระบุชื่อยา อาการที่แพ้ ความรุนแรงของอาการแพ้ วันที่พบอาการแพ้ ผู้ป่วยจะต้องพกบัตรแพ้ยานี้ติดตัวตลอดเวลาและยื่นแสดงต่อสถานพยาบาลหรือร้านยาที่เข้ารับการรักษาทุกครั้ง เพื่อป้องกันไม่ให้มีการสั่งใช้ยาที่ผู้ป่วยแพ้ซ้ำ
รายชื่อนครในประเทศเกาหลีใต้

นคร  เป็นเขตการปกครองประเภทหนึ่ง จากกฎหมายของประเทศเกาหลีใต้ ถ้าประชากรในอำเภอมี 150,000 คนขึ้นไปก็จะได้รับการยกฐานะขึ้นเป็นนครด้วยการผ่านร่างกฎหมายพิเศษโดยรัฐสภาของเกาหลีใต้
บรรดานครที่มีขนาดใหญ่ที่สุดของประเทศเกาหลีใต้จะมีสถานะการปกครองตนเองเทียบเท่ากับจังหวัด เมืองหลวงและนครที่ใหญ่ที่สุดในประเทศ คือ โซล จัดอยู่ในประเภท "ทึกบย็อลชี" (นครพิเศษ) ในขณะที่นครที่ใหญ่รองลงมาจำนวน 6 แห่ง จัดอยู่ในประเภท "ควังย็อกชี" (มหานคร) นครที่เล็กลงมาจะอยู่ในประเภท "ชี" ("นคร") ซึ่งจะอยู่ภายใต้การปกครองของจังหวัด ในระดับเดียวกับอำเภอ
การจำแนกประเภทนคร.
นครใหญ่.
นครใหญ่ ภาษาเกาหลีเรียก "แทโดชี"  หรือเรียกอย่างไม่เป็นทางการว่า "ทึกจ็องชี"  เป็นนครที่มีประชากร 5 แสนคนขึ้นไป นครใหญ่จะได้รับการแต่งตั้งตามคำสั่งของรัฐบาลภายใต้มาตรา 175 ของกฎหมายปกครองตนเองท้องถิ่น ซึ่งจะเป็นการขยายขอบเขตอำนาจในการบริหารโดยถ่ายโอนจากจังหวัดไปยังนครนั้น ๆ หนึ่งในนั้นคือ อำนาจในการแบ่งการปกครองออกเป็น เขต  แต่ก็ไม่ใช่ทุกนครใหญ่ที่แบ่งออกเป็นเขต เช่น พูช็อน คิมแฮ ฮวาซ็อง หรือนัมยังจู ปัจจุบัน ประเทศเกาหลีใต้มีนครใหญ่ทั้งหมด 15 แห่ง
นครภายใต้การบริหาร.
ในจังหวัดปกครองตนเองพิเศษเชจู นครเชจูและซอกวีโพมีสถานะเป็นนครภายใต้การบริหารของจังหวัด ซึ่งไม่มีอำนาจปกครองตนเอง ปัจจุบัน หน่วยงานบริหารของนครเชจูกำลังพยายามขยายขอบเขตอำนาจในการบริหารที่ได้รับมอบหมายจากจังหวัดให้มีมากยิ่งขึ้น
มหานคร.
มหานคร ("ควังย็อก-ซี", ,) เป็นนครขนาดใหญ่ที่ไม่ได้เป็นส่วนหนึ่งของจังหวัดใด ๆ ทำให้มีสถานะเทียบเท่าจังหวัด มีความคงอยู่แบบเป็นเอกเทศ และมีระบบการปกครองตนเอง อาจเปรียบเทียบกับนครปกครองโดยตรงของประเทศจีนได้ เนื่องจากก่อนปี ค.ศ. 1995 เคยเรียกว่า "นครปกครองโดยตรง"  ปัจจุบัน ประเทศเกาหลีใต้มีมหานคร 6 แห่ง
ในการแต่งตั้งให้เป็นมหานครนั้นไม่มีหลักเกณฑ์ในทางกฎหมาย แต่โดยปกติแล้ว นครที่จะได้รับการยกฐานะเป็นมหานครมักมีจำนวนประชากรเข้าใกล้ 1 ล้านคน อย่างไรก็ตาม ยังมีนครที่มีประชากรเกิน 1 ล้านคนที่ไม่ได้เป็นมหานคร 4 แห่ง ได้แก่ ซูว็อน ชังว็อน โคยัง และยงอิน และยังไม่มีการพิจารณาในการยกฐานะเพิ่มเติม
นครพิเศษ.
นครพิเศษ ("ทึกบย็อล-ชี", ,) เป็นเขตการปกครองระดับแรกประเภทหนึ่งในประเทศเกาหลีใต้ มีฐานะเทียบเท่ากับจังหวัด มีเพียงแห่งเดียว คือ โซล เคยได้รับการจัดตั้งเป็น "นครอิสระพิเศษ"  โดยแยกการปกครองออกมาจากจังหวัดคย็องกี เมื่อวันที่ 15 สิงหาคม ค.ศ. 1946 และเปลี่ยนสถานะเป็น "นครพิเศษ" เมื่อวันที่ 15 สิงหาคม ค.ศ. 1949
นครปกครองตนเองพิเศษ.
นครปกครองตนเองพิเศษ ("ทึกบย็อลจาชี-ชี", ,) มีเพียงแห่งเดียว คือ นครเซจง
กลอนสังขลิก

กลอนสังขลิก จัดเป็นกลอนชาวบ้านประเภทเพลงเด็ก โดยส่วนใหญ่เป็นบทร้องเล่น ลักษณะเด่นอยู่ที่การส่งสัมผัสไม่เหมือนกับกลอนสุภาพ
ลักษณะบังคับ.
กลอนสังขลิกบังคับสัมผัส 2 แห่ง ได้แก่ สัมผัสระหว่างวรรคแรกกับวรรคหลังในบาทเดียวกันแห่งหนึ่ง และสัมผัสท้ายบาทแรกกับท้ายวรรคแรกของบาทต่อไปอีกแห่งหนึ่ง เกี่ยวเนื่องกันไปเรื่อย ๆ จนตลอดบท
จำนวนคำในวรรคมีตั้งแต่วรรคละ 3 คำ ถึงวรรคละ 5 คำ กำหนดบาทละ 2 วรรค บทหนึ่งจะมีกี่บาทก็ได้
ตัวอย่าง.
จากบทร้องเล่นของเด็กไทยสมัยเก่า ใน"ประชุมลำนำ" ของ "หลวงธรรมาภิมณฑ์"
หลวงธรรมาภิมณฑ์ ได้ประดิษฐ์แบบของกลอนสังขลิกไว้ 8 ชนิด ตามจำนวนคำในวรรค ตั้งแต่กลอน 2 ถึงกลอน 9 แต่ไม่ค่อยเป็นที่แพร่หลายนัก
กลอนหัวเดียว

กลอนหัวเดียว เป็นกลอนชาวบ้านเช่นเดียวกับกลอนสังขลิก ลักณะเด่นอยู่ที่การส่งสัมผัสท้ายบทเป็นเสียงเดียวกันทุกบาท จึงได้ชื่อว่า กลอนหัวเดียว มักพบในบทเพลงกล่อมเด็กและบทเพลงปฏิพากย์ เช่น เพลงเรือ ลำตัด เพลงอีแซว เพลงฉ่อย เป็นต้น
ลักษณะบังคับ.
กลอนหัวเดียว บังคับบาทละ 2 วรรค จำนวนคำในวรรคมีตั้งแต่ 4 - 10 คำ ถ้าจำนวนคำในวรรคมากอาจเพิ่มสัมผัสกลางวรรคอีกแห่งหนึ่งเพื่อให้เป็นจังหวะเวลาร้อง บทหนึ่งแต่งกี่บาทก็ได้ไม่จำกัด
บังคับสัมผัส 2 แห่ง คือ สัมผัสระหว่างวรรคกับสัมผัสท้ายบาท สัมผัสท้ายบาทเป็นเสียงเดียวกันทุกบาทตลอดบท ถ้าส่งสัมผัสเสียง "อา" เรียกว่า"กลอนลา" ส่งสัมผัสเสียง "อี" เรียกว่า"กลอนลี" ส่งสัมผัสเสียง "ไอ" เรียกว่า"กลอนไล"
ตัวอย่าง.
ตัวอย่างกลอนหัวเดียวส่งสัมผัสด้วย"กลอนไล" จากเพลงฉ่อย ของเก่าใน หลักภาษาไทย ของ พระยาอุปกิตศิลปสาร
แกสตริโนมา

แกสตริโนมา  เป็นเนื้องอกในตับอ่อนหรือลำไส้เล็กส่วนต้น (ดูโอดีนัม) ซึ่งหลั่งฮอร์โมนแกสตรินออกมามากผิดปกติ ทำให้เกิดแผลในลำไส้และกระเพาะอาหารได้
บ่อยครั้งเนื้องอกแกสตริโนมานี้เป็นที่มาของการหลั่งแกสตรินมากผิดปกติจนทำให้เกิดกลุ่มอาการโซลลินเจอร์-เอลลิสันได้
วันดี ศรีตรัง

สาธนา พงษ์สว่าง มีชื่อแต่แรกเกิดว่า วัยดี บริมาตร์ และเป็นที่รู้จักในชื่อ วันดี ศรีตรัง (23 กุมภาพันธ์ พ.ศ. 2493 — 31 สิงหาคม พ.ศ. 2518) เป็นนักแสดงชาวไทย ซึ่งมีชื่อเสียงจากผลงานภาพยนตร์เรื่อง "ชู้" ในปี พ.ศ. 2515
ประวัติ.
วันดี ศรีตรัง เกิดเมื่อวันที่ 23 กุมภาพันธ์ พ.ศ. 2493 ที่อำเภอย่านตาขาว จังหวัดตรัง บิดาของเธอเป็นช่างก่อสร้าง ชื่อ เปรียม บริมาตร์ กับมารดาชื่อ กิมเจ็ง พิพัฒนกุล ภายหลังบิดามารดาได้หย่าร้างกัน เธอและวิชัย บริมาตร์ พี่ชายจึงอยู่ในการดูแลของย่าที่ย่านตาขาว ส่วนมารดาแยกไปพำนักอยู่ในทับเที่ยง
เธอมีหน้าตาคมขำนัยน์ตาโต แต่มีเชื้อสายจีนจากมารดา และเธออาจมีเชื้อสายแขกจากบิดา เนื่องจากสกุลบริมาตร์ของเธอมีทั้งชาวพุทธและมุสลิม 
เธอเคยชนะเลิศประกวดเทพีศรีตรัง และนางงามเทศบาลประจำปี 2510
เข้าสู่วงการ.
ในปี พ.ศ. 2511 เธอได้ขอเปี๊ยก โปสเตอร์ เพื่อมาแสดงภาพยนตร์ แต่ถูกปฏิเสธไปในช่วงแรกเนื่องจากเปี๊ยกต้องการนักแสดงสาวชาวบ้าน แต่ครั้งนั้นเธอแต่งตัวอย่างเพชรา เชาวราษฎร์ และภายหลังเธอก็กลับมาหาเปี๊ยกอีกครั้งโดยไม่แต่งหน้า ครั้งนี้เธอจึงได้แสดงหนังเรื่อง "ชู้" ซึ่งประกบคู่กับ กรุง ศรีวิไล และมานพ อัศวเทพ 
หลังจากงานแสดงภาพยนตร์ดังกล่าวก็มีชื่อเสียงมากขึ้น และมีผลงานภาพยนตร์ 14 เรื่องในช่วง 3 ปีของการแสดง และรับบทเป็นนางเอกทั้งหมดแต่เป็นนางเอกสาวกร้านโลก และได้ร่วมแสดงกับดาราชายที่มีชื่อเสียงหลายคน เช่น กรุง ศรีวิไล, สรพงศ์ ชาตรี, ไพโรจน์ ใจสิงห์, สมบัติ เมทะนี, ยอดชาย เมฆสุวรรณ และนาท ภูวนัย
ชีวิตส่วนตัว.
เธอเป็นนักแสดงที่กล้าเปิดเผยว่าเธอเคยผ่านการสมรสมาแล้ว ก่อนเข้าวงการ เธอได้สมรสกับสิน สินไชย พ่อค้าขายหมูในตลาดของจังหวัดตรัง 
ต่อมาช่วงปี พ.ศ. 2517 เธอมีความสัมพันธ์กับสมชาย พงษ์สว่าง (หย็อง ไบคาน) ชาวไทยเชื้อสายปากีสถาน ที่ต่อมาได้ถูกสมชายลักพาตัวเธอไปแต่งงานที่ประเทศปากีสถาน ก่อนกลับมาประเทศไทย เธอถูกคุมตัวอยู่ในไร่ของสมชายมาโดยตลอด ทั้งสองมีบุตรด้วยกันหนึ่งคน เป็นหญิงชื่อ โซเบดา พงษ์สว่าง ขณะที่บุตรดังกล่าวมีอายุได้เพียงห้าเดือน วันดีก็เสียชีวิตอย่างเป็นปริศนาเมื่อวันที่ 31 สิงหาคม พ.ศ. 2518 สภาพศพไม่มีบาดแผลใด พบเพียงเสื้อผ้าที่สวมใส่หลุดลุ่ย ซึ่งสมชายผู้สามีได้อ้างว่าวันดีเสียชีวิตเพราะกินยาเกินขนาด และศพถูกฝังในมัสยิดมะฮ์บาคูล่านารี
ส่วนนายสมชาย พงษ์สว่าง ก็มิได้สมรสใหม่กับใคร ภายหลังเขาถูกลอบยิงเสียชีวิต
เตอร์นาวา

เตอร์นาวา , ทือร์เนา  หรือ นอจโซมบอต  เป็นเมืองในประเทศสโลวาเกีย ตั้งอยู่ทางตะวันตกของประเทศ อยู่ห่างจากกรุงบราติสลาวาไปทางทิศตะวันออกเฉียงเหนือ 47 กม. ริมฝั่งแม่น้ำเตอร์นาวา เป็นเมืองหลวงของแคว้นเตอร์วานา เป็นเมืองประวัติศาสตร์ เต็มไปด้วยโบสถ์เก่ามากมายในกำแพงเมือง
เพลงเรือ

เพลงเรือ เป็นเพลงพื้นบ้านที่เล่นกันในฤดูน้ำหลาก เป็นเพลงปฏิพากย์ชนิดเดียวที่ร้องเล่นกลางลำน้ำโดยพ่อเพลงและแม่เพลงอยู่คนละลำ จังหวัดที่เล่นเพลงเรือ ได้แก่ จังหวัดที่อยู่ริมแม่น้ำในภาคกลาง เช่น อยุธยา อ่างทอง สิงห์บุรี สุพรรณบุรี ลพบุรี และ พิษณุโลก เพลงเรือส่วนใหญ่จะถนัดร้องบทชิงชู้ ฉันทลักษณ์เหมือนเพลงปรบไก่
ตัวอย่าง.
การร้องเพลงเรือจะมีบทลูกคู่รับว่า "ฮ้าไฮ้" และมีบทกระทุ้งว่า "ชะชะ" ดังตัวอย่าง
ฝ่าชาย
ฝ่ายหญิง
บทร้องพิเศษ.
บทจากเพลงเรือนอกจากจะร้องแบบธรรมดาแล้วยังมีบทร้องพิเศษที่เรียกว่า "ออกช่อ" ต่อท้าย ดังตัวอย่าง
ญ.
ช.
ทอร์เชาน์

ทอร์เชาน์  เป็นเมืองหลวงและเมืองที่ใหญ่ที่สุดของหมู่เกาะแฟโร ดินแดนของประเทศเดนมาร์ก ตั้งอยู่ทางตอนใต้และเป็นส่วนหนึ่งของชายฝั่งทิศตะวันตกของเมืองสเตรอเมอ เมืองมีประชากรราว 13,000 คน (ค.ศ. 2008)
โลก

โลก สัญลักษณ์:) มีความหมายโดยปริยายหมายถึงหมู่มนุษย์ รวมทั้งอารยธรรมมนุษย์โดยรวมทั้งหมด โดยเฉพาะในด้านประสบการณ์ ประวัติศาสตร์ หรือสภาพของมนุษย์โดยทั่ว ๆ ไป ทั้งนี้ คำว่า "ทั่วโลก" หมายถึงสถานที่ใด ๆ บนดาวเคราะห์โลก
ในทางปรัชญามองโลกอยู่ 2 แบบ คือ 
ในทางเทววิทยา โลก หมายถึง โลกที่เป็นวัตถุหรือภพภูมิที่เป็นโลกียะ ซึ่งต่างจากสภาพเจตะ อุตรภาพ หรือศักดิ์สิทธิ์ 
คำว่า "โลกาวินาศ" หมายถึง สภาพการณ์ที่เชื่อว่าเป็นจุดสิ้นสุดของประวัติศาสตร์มนุษยชาติ แนวคิดนี้มักพบในศาสนาต่าง ๆ
ประวัติศาสตร์โลก หมายถึง พัฒนาการทางภูมิรัฐศาสตร์หลัก ๆ ในช่วง 5 สหัสวรรษตั้งแต่อารยธรรมแรกมาจนปัจจุบันนี้
ประชากรโลก หมายถึง จำนวนรวมประชากรมนุษย์ทั้งหมดในช่วงเวลาหนึ่ง ๆ และเช่นเดียวกันคำว่าเศรษฐกิจโลกก็หมายถึง สภาพเศรษฐกิจของสังคมทั้งหมดทุกประเทศ โดยเฉพาะในบริบทของโลกาภิวัตน์
คำว่าโลกใน ศาสนาโลก ภาษาโลก และสงครามโลก เน้นถึงขอบข่ายระหว่างประเทศหรือระหว่างทวีป โดยไม่ได้หมายความว่าเกี่ยวกับโลกโดยรวมทั้งหมด 
ส่วนคำว่าโลกในแผนที่โลก ภูมิอากาศโลก มิได้หมายถึงโลกในเชิงวัฒนธรรมหรืออารยธรรมมนุษย์ แต่หมายถึงดาวเคราะห์โลก
เซอร์ไวเวอร์ ฟิลิปปินส์

เซอร์ไวเวอร์ ฟิลิปปินส์  เป็นฤดูกาลที่ 25 ของรายการเซอร์ไวเวอร์ สถานที่ถ่ายทำอยู่ในประเทศฟิลิปปินส์และจะใช้ถ่ายทำไปถึงฤดูกาลที่ 26 ด้วย ทั้งนี้จะเป็นครั้งที่ 2 ที่มีการแบ่งออกเป็น 3 เผ่าเช่นเดียวกับฤดูกาลที่ 8 เซอร์ไวเวอร์ รวมดารา โดยจะมีผู้เล่นเก่ากลับมาด้วย 3 คน ซึ่งผู้เล่นเก่าทั้ง 3 คนนั้นล้วนแล้วแต่เป็นคนที่ต้องออกจากเกมโดย ได้รับบาดเจ็บ หรือ มีอาการป่วย จากการแข่งขันครั้งที่แล้ว
ฤดูกาลนี้จะเริ่มออกอากาศทางโทรทัศน์ 19 กันยายน พ.ศ. 2555 เวลา 2 ทุ่มตามเวลามาตรฐานของสหรัฐอเมริกา สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงเวลา 13:00 น. โดยตอนแรกจะฉายด้วยความยาว 1 ชั่วโมงครึ่ง
 แทนแดง สีประจำเผ่า สีเหลือง มีสัญลักษณ์เป็น ไก่แจ้
 คาราบาว สีประจำเผ่า สีแดง มีสัญลักษณ์เป็น ควาย
 มัทซิง สีประจำเผ่า สีน้ำเงิน มีสัญลักษณ์เป็น ลิง
 เดนเกรน สีประจำเผ่า สีดำ มีสัญลักษณ์เป็น หน้าคน
การโหวต.
<br>
หมายเหตุ 1: โจนาธาน ใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ โจนาธาน จะไม่ถูกนับ <br>
หมายเหตุ 2: เอบี-มาเรีย ใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ เอบี-มาเรีย จะไม่ถูกนับ <br>
โปรแลกติโนมา

โปรแลกติโนมา  เป็นเนื้องอกไม่ร้ายชนิดเนื้องอกต่อมของต่อมใต้สมองที่สร้างฮอร์โมนโปรแลกตินได้ เป็นเนื้องอกของต่อมใต้สมองที่พบบ่อยที่สุด อาการส่วนใหญ่เป็นอาการของภาวะมีฮอร์โมนโปรแลกตินในเลือดสูง หรือเป็นอาการของการที่มีการกดเบียดของเนื้องอกต่ออวัยวะข้างเคียง
เขตมิสซังนครสวรรค์

เขตมิสซังนครสวรรค์ ชาวคาทอลิกเรียงว่าสังฆมณฑลนครสวรรค์ เป็นมุขมณฑลโรมันคาทอลิกในประเทศไทย มีพื้นที่ครอบคลุม 9 จังหวัด ได้แก่ จังหวัดอุทัยธานี นครสวรรค์ เพชรบูรณ์ พิจิตร กำแพงเพชร ตาก พิษณุโลก สุโขทัย และจังหวัดอุตรดิตถ์ นับเป็นมุขมณฑลที่ใหญ่ที่สุดในประเทศไทย
สำนักมิสซังคาทอลิกนครสวรรค์ ตั้งอยู่ที่ 69/39 ถ.ดาวดึงส์ ต.ปากน้ำโพ อ.เมืองนครสวรรค์ จ.นครสวรรค์ 60000 มีพระคุณเจ้าเปาโล ธวัช สิงห์สา เป็นมุขนายกมิสซังองค์ปัจจุบัน
มุขนายกมิสซัง.
นับตั้งแต่ได้รับสถานะเป็นมุขมณฑล เขตมิสซังนครสวรรค์มีมุขนายกมิสซังเป็นประมุขมาแล้ว 6 องค์ ดังนี้
สถิติ.
สถิติคาทอลิกในประเทศไทยตั้งแต่ปี พ.ศ. 2555 - 2559 มีดังนี้
การแพทย์ยุคก่อนประวัติศาสตร์

การแพทย์ยุคก่อนประวัติศาสตร์หมายถึงวิชาแพทย์ที่ปฏิบัติกันมาก่อนที่จะมีการประดิษฐ์ตัวอักษรและการเขียน ทั้งนี้เนื่องจากยุคก่อนประวัติศาสตร์ของแต่ละพื้นที่และแต่ละวัฒนธรรมมีความแตกต่างกัน ดังนั้นช่วงเวลาของการแพทย์ยุคก่อนประวัติศาสตร์จึงกินช่วงเวลาค่อนข้างกว้าง
ความรู้ของการแพทย์ยุคก่อนประวัติศาสตร์ในปัจจุบันเกือบทั้งหมดอาศัยข้อมูลจากวัตถุโบราณหรือซากศพมนุษย์ รวมทั้งข้อมูลทางมานุษยวิทยา ชนเผ่าที่ไม่มีการติดต่อกับโลกภายนอกหรือเผ่าที่ยังคงมีวิถีชีวิตแบบเก่าได้รับการนำมาเป็นแหล่งศึกษาทางมานุษยวิทยาเพื่อให้ทราบแนวทางปฏิบัติวิชาแพทย์ทั้งแบบเก่าและแบบที่เป็นอยู่ในปัจจุบัน
ไอเอิร์นแมน (เพลง)

"ไอเอิร์นแมน"  เป็นเพลงของวงเฮฟวีเมทัลจากอังกฤษ แบล็ก ซับบาธ จากอัลบั้ม "Paranoid" ในปี 1970 เพลงนี้ยังถูกรวบรวมในอัลบั้มรวมเพลงฮิต "We Sold Our Soul for Rock 'n' Roll"
ทีโนโฟเวียร์/เอมทริซิตาบีน

ทีโนโฟเวียร์/เอมทริซิตาบีน  หรือในชื่อการค้าว่า ทรูวาดา  เป็นยาสูตรผสมอัตราส่วนคงที่ของยาต้านรีโทรไวรัสสองตัว ใช้รักษาการติดเชื้อเอชไอวี ประกอบด้วยทีโนโฟเวียร์ 300 มิลลิกรรัม และ เอมทริซิตาบีน 200 มิลลิกรัม
ฟุตบอลชิงแชมป์แห่งชาติอาเซียน 2012

การแข่งขันฟุตบอล เอเอฟเอฟคัพ 2012 หรือในชื่อ เอเอฟเอฟ ซูซูกิ คัพ 2012 ตามชื่อของผู้สนับสนุน ซึ่งในปีนี้เป็นการแข่งขันครั้งที่ 9 ของ สหพันธ์ฟุตบอลอาเซียน ซึ่งเป็นสหพันธ์ฟุตบอลของ เอเชียตะวันออกเฉียงใต้ โดยในปีนี้จะจัดการแข่งขันที่ มาเลเซีย และ ไทย จะแข่งขันกันระหว่างวันที่ 24 พฤศจิกายน ถึง 22 ธันวาคม พ.ศ. 2555
การคัดเลือกเจ้าภาพ.
ในวันที่ 17 ธันวาคม พ.ศ. 2553 สมาคมฟุตบอลฟิลิปปินส์ ได้แถลงการณ์เกี่ยวกับการแข่งขันครั้งนี้อย่างไรก็ตาม ในการประชุมของ สภาฟุตบอลเอเอฟเอฟ ในวันที่ 19 กุมภาพันธ์ พ.ศ. 2554 มาเลเซีย และ ไทย ได้เสนอตัวเป็นเจ้าภาพร่วมกัน
สนามที่ใช้ในการแข่งขัน.
โดยสนามที่ใช้ในการแข่งขันมี 4 สนามด้วยกัน ประกอบไปด้วย สนามกีฬาแห่งชาติบูกิต จาลิล ใน กัวลาลัมเปอร์ , ชะฮ์อาลัม สเตเดียม ใน ชะฮ์อาลัม , ราชมังคลากีฬาสถาน และ สนามศุภชลาศัย ใน กรุงเทพมหานครเมื่อไทย ได้เข้ารอบรองชนะเลิศและรอบชิงชนะเลิศ จะใช้สนามศุภชลาศัยแทน ราชมังคลากีฬาสถาน ที่จะใช้ในการแข่งขันเรซออฟแชมเปียนส์ 2012 ส่วนฟิลิปปินส์และสิงคโปร์ เมื่อได้เข้ารอบ ฟิลิปปินส์จะใช้ ริซาล เมโมเรียล สเตเดียม ในกรุงมะนิลา ส่วนสิงคโปร์จะใช้ จาลันเบอซาร์ สเตเดียม ในจาลันเบอซาร์
ทีมที่เข้ารอบ.
การแข่งขันนั้นจะนำทีมที่มี อันดับฟีฟ่า ต่ำที่สุด 5 อันดับในเอเชียตะวันออกเฉียงใต้ มาแข่งแบบพบกันหมดโดยคัดเอา 2 ทีมที่ผลงานดีที่สุดผ่านเข้าสู่รอบต่อไป โดยให้ประเทศเมียนม่าร์เป็นเจ้าภาพในรอบคัดเลือกครั้งนี้ ขณะที่บรูไนเพิ่งลงแข่งขันรายการนี้เป็นครั้งแรกหลังจากที่พ้นโทษแบนจากฟีฟ่า ส่วนทีมที่อันดับสูงสุด 6 ทีมแรกนั้นจะได้เข้าการแข่งขันในรอบแรกทันที
5 ทีมด้านล่างนี้ คือทีมที่ต้องลงเล่นรอบคัดเลือกก่อน
รอบคัดเลือก.
เป็นการแข่งขันแบบพบกันหมด ที่ ตุวันนา สเตเดียม ในเมือง ย่างกุ้ง ประเทศเมียนมาร์
รอบสุดท้าย.
การจับสลากแบ่งกลุ่ม.
การจับสลากแบ่งกลุ่มการแข่งขันจัดขึ้นเมื่อวันที่ 11 กรกฎาคม พ.ศ. 2555 ที่โรงแรมโกลเดนทิวลิป ใน กรุงเทพมหานครโดย 8 ทีมที่จะได้เล่นในรอบสุดท้าย จะถูกจัดให้อยู่ใน 4 โถ โถละ 2 ทีม ตามอันดับของแต่ละทีม
รวมผล 2 นัด สิงคโปร์ ชนะ 1 – 0
รวมผล 2 นัด ไทย ชนะ 3 – 1
รวมผล 2 นัด สิงคโปร์ ชนะ 3 – 2
อันดับดาวซัลโว.
<templatestyles src="Col-begin/styles.css"/>
บิ๊ก แวน เวเดอร์

ลีออน อัลเลน ไวท์ (Leon Allen White; 14 ค.ศ. 1955(1955--) - 18 พ.ศ. 2018) หรือที่รู้จักกันดีในนาม บิ๊ก แวน เวเดอร์ (Big Van Vader) เป็นนักมวยปล้ำอาชีพชาวอเมริกัน, นักแสดงและอดีตนักฟุตบอลอาชีพ ของNJPW, WCW, WWF และAJPW เป็นอดีตแชมป์โลก WCW 3 สมัย ,แชมป์เฮฟวี่เวท AJPW 2 สมัย และแชมป์โลก IWGP 3 สมัย
ประวัติ.
หลายคนอาจรู้จักเขาในนาม Big Van Vader นักมวยปล้ำร่างยักษ์ที่มาจากรัสเซียในช่วงสงครามเย็น เขาเป็นเครื่องจักรสังหารที่เถื่อนมากในสมัยนั้น เขาเข้าวงการในปี 1985 พร้อมด้วยหน้ากากครอบสุนัข และการทำสัญลักษณ์นิ้วแฉกรูปตัววีโดยใช้สี่นิ้วยกเว้นนิ้วโป้งแล้วแยกออกจากกันเป็นคู่ นิ้วชี้ติดกับนิ้วกลาง และนิ้วนางติดกับนิ้วก้อย โดยมีความหมายว่าเขาคว้าแชมป์มาแล้วทั้ง 4 ทวีป
จริงๆ แล้วชื่อ Big Van Vader เป็นชื่อในวงการเท่านั้น และตัวจริงเขาก็เป็นชาวอเมริกัน เขามีชื่อจริงว่า Leon Allen White เค้าเป็นนักมวยปล้ำอาชีพและเป็นนักบอลอาชีพเช่นเดียวกัน
"เขาคือหนึ่งในนักมวยปล้ำที่แข็งแกร่งที่ผมเคยปล้ำด้วย" ฮิตแมน เบรต ฮาร์ต กล่าวถึง Vader ว่าเขาเป็นนักมวยปล้ำทุ่มเทให้กับวงการและความสมจริงมากจนบางครั้งก็รุนแรงมากไปจนคนเจ็บไปหมด
ในการแข่งขัน WWF เมื่อเมษายน 1997 Big Van Vader ปรากฏตัวขึ้นในรายการโทรทัศน์ในคูเวตพร้อมด้วย The Undertaker ซึ่งเป็นแชมป์โลกเฮฟวี่เวท WWF ในเวลานั้น ในระหว่างการสัมภาษณ์ พิธีกรถาม Taker และ Vader ว่าการต่อสู้เป็นของปลอมหรือไม่ Vader พลิกโต๊ะที่พวกเขานั่งอยู่และคว้าเนคไทของพิธีกรขึ้นมาว่าแล้วนี่ล่ะ มันเหมือนของปลอมมั้ย
Vader ได้เข้าร่วมการแข่งขัน New Japan Pro-Wrestling (NJPW), World Championship Wrestling (WCW), World Wrestling Federation (WWF) และ All Japan Pro Wrestling (AJPW) ในช่วงทศวรรษ 1990 และ 2000 เขาถือว่าเป็นตำนานในญี่ปุ่น ได้รับการยกย่องว่าเป็นนักมวยปล้ำที่ประสบความสำเร็จอย่างมากที่สุดคนหนึ่งในวงการนี้
ปัจจุบัน Big Van Vader ได้เสียชีวิตลงแล้วด้วยวัย 63 ปีด้วยอาการหัวใจวายหลังจากปอดบวม
ในปี 2022 Vader ได้รับการบรรจุชื่อเข้าหอเกียรติยศ WWE Hall of Fame